Vappukurssi 2/18 by Pörssi ry - Issuu\nu p p a V p\nWinter Classic 8 • Rinnerieha 12 • Vapputapahtumat 19 • Ruka-checklist 21 Sinkkujaoston vappuvinkit 22 • Kopojaosto kertoo 29 • Kyynikon vappu 32\nIlo auttaa. Keskimaalla tuetaan konkreettisin teoin urheilua ja liikuntaa, kulttuuria ja ihmisten arkea hyvĂ¤ntekevĂ¤isyyden kautta koko Keski-Suomen alueella.\n”Rinnerieha-aamuna herätyskello soi seitsemältä. ” Rinnerieha s. 12\nVappu on muuallakin kuin Pörssissä s. 16 Pörssikurssi Kapitalistisen ilosanoman tuoja Julkaisija Pörssi – Jyväskylän kauppakorkeakoulun opiskelijat ry Päätoimittaja Hanna Kaijalainen paatoimittaja@porssiry.fi Art Director Joonas Puuppo Yhteystiedot Pörssi ry, PL 35, 40010 Jyväskylä p. 040 805 4504 www.porssiry.fi Mediamyynti yritys@porssiry.fi Kannen kuva Aleksi Kauppinen Toimitus Hildén Laura Hokkanen Tommi Honkala Jiri Jortikka Iiris Kaijalainen Hanna Kari Roosa\nKarjalainen Petteri Karppinen Elli Katarina Mustonen Kauppinen Aleksi Koskela Ilona Mäkiaho Henna Nagy Ida Ojanperä Riikka Okkola Aapo Pasanen Janika Perttilä Oskari Raatikainen Niina Ranta-Ylitalo Juho Saarinen Katariina Salonen Jyri Seppo Selma Ström Emilia Teittinen Johannes Turpela Iita Weckman Sanni Vepsäläinen Jaska Paino Grano Oy, Jyväskylä Ilmestyminen Viisi kertaa vuodessa. Pörssikurssi III/18 ilmestyy elokuussa Painosmäärä ja paperi 200 kpl, 200g G-Print, 100g G-Print Anna palautetta! paatoimittaja@porssiry.fi\nSpeksi s. 24\nVappuhoroskooppi s. 36\nPuheenjohtajalta 5 Kopo 7 Sopo 9 Kyllin hyvää 11 Artikkelit Winter Classic 8\nKopojaosto kertoo 29\nVappu on muuallakin kuin\nPuujalkavitsejä & sarjakuva 31\nKyynikon vappu 32\nAnarkistin puuhasivu 34\nSinkkujaoston vappuvinkit 22\nVaro vaaraa! 37\nJYY ja Jyväskylän vappu 26\nPörssi haastajana 40\nVuosikymmen: 2010-luku 41\nMyynti & viestintä 28\nSydän hakkaa ja pieni kylmä hikipisara vierähtää pitkin niskaa. Se harhailee hetken ja sitten sujahtaa kauluksen sisään. Jalat tuntuvat levottomilta ja ajatukset myrskyävät pään sisällä. Mitä jos en uskallakaan? Mitä jos teenkin jotain väärin? Mitä jos en osaa? Oma käsitykseni rohkeudesta on muuttunut paljon lapsuudesta. Ensimmäisen kerran rohkeus varmaankin on esiintynyt iltasatujen ja eri tarinoiden sankarien urotöissä. Tove Janssonin kirjassa Muumipapan urotyöt Muumipappa sukeltaa hetkeäkään miettimättä tummaan veteen pelastaakseen hemulin mörön kynsistä. Mutta onko rohkeus aina sitä, että hyppää tuntemattomaan vailla tietoa lopputuloksesta? Kuka voi olla rohkea ja millä tavalla? Uusien asioiden kokeileminen ja itsensä haastaminen on rohkeutta. Uudet asiat saattavat tuntua pelottavalta möröltä, jota emme tahdo kohdata. Mutta ilman uusia asioita, mikään ei muutu tai kehity. Ilman muutosta kaikki pysähtyy tai jatkuu aina kuten ennenkin. Rohkeutta voi siis olla uusien asioiden kokeileminen ja vanhojen toimintatapojen hylkääminen. Aivan yhtä\nlailla rohkea päätös voi olla tuttujen tapojen noudattaminen. Vain uskaltamalla näkee lopputuloksen. Vastuun kantaminen omista virheistä ja sen myöntäminen, että oli väärässä, on rohkeutta. Se, että uskaltaa sanoa ääneen mokanneensa vie elämässä eteenpäin. Se auttaa meitä olemaan totuudenmukaisia itsellemme ja muille. Se auttaa meitä kasvamaan ihmisinä. On täysin inhimillistä tehdä virheitä. Miksi siis pelätä sitä? Emme me ole aina oikeassa ja toimi kaikista parhaimman lopputuloksen antavalla tavalla. Virheet kuuluvat elämään. Elämme kulttuurissa, jossa usein on totuttu siihen, että yksilöt pärjäävät. Avunpyytäminen ei kuitenkaan ole heikkoutta, sillä se saattaa vaatia suurta uskallusta.\nStereotypia suomalaisesta, joka ennemmin katsoo netistä asiat kuin kysyy tuntemattomalta, tuntuu elävän edelleen. Vaikka paljon puhuttu suomalainen sisu asuukin meissä kaikissa, on ihan okei pyytää apua sitä tarvittaessa. Aina ei tarvitse pärjätä yksin. Nykyään koen, että rohkeus on uskaltamisen eri muotoja. Rohkeus ei ole vain niitä suuria maailmaa mullistavia sankaritekoja, vaan se voi olla aivan arkipäiväisiä tekoja ja päätöksiä. Tänään hymyilen jokaiselle vastaantulijalle. Tänään leikkaan hiukseni. Tänään vastaan luennoitsijan kysymykseen massaluennolla. Tänään lähden mukaan tapahtumaan yksin ilman parhaita kavereitani. Tänään olen täysin oma itseni, enkä pelkää muiden mielipiteitä. Tänään kerron kaikille rakkaille ihmisilleni, kuinka paljon he oikeasti minulle merkitsevät. Kuka tahansa voi olla rohkea uskaltaessaan kohdata oman elämänsä möröt, mitä ne sitten ikinä ovatkaan. Uskalla olla rohkea - omalla tavallasi. Päätoimittajanne, Hanna Kaijalainen\nPörssi silloin ja nyt\nIstuessani ensimmäistä kertaa Rukabussin kyytiin aloin miettiä kaikkia niitä Pörssin järjestämiä legendaarisia tapahtumia, joista olen päässyt nauttimaan. Legendaarisilla tapahtumilla tarkoitan juuri niitä bileitä tai tilaisuuksia, joista kuulee jo fuksiviikkojen ensimmäisinä päivinä, ja sama ”hypetys” kestää koko vuoden. Fuksiviikot, vuosijuhlat, puurojuhla ja tuleva vappuviikko kulminoituvat hyvien ystävien, uusien tuttavuuksien sekä hauskanpidon ympärille. Onnellisuus on sitä myöten tapissa. Uteliaana ja tiedonjanoisena tyyppinä halusin selvittää, mitä kaikkea pörssiläiset ovat vuosien aikana tehneet ja mistä eri tapahtumat ovat saaneet alkunsa. Perinteisten tapahtumien alkuperän jäljittäminen ei ollut maailman helpoin tehtävä, sillä edes kaikki vanhemman kaliiberin pörssiläiset eivät muistaneet Rukan excun syntyä. Vuoden 2008 historiikista kuitenkin selvisi, että ensimmäinen Rukan excursio järjestettiin vuonna 1996. Lasketteluexcuja on järjestetty tämän reilun 20 vuoden ajanjakson välillä niin Levillä kuin Tahkollakin. Ympyrä sulkeutui vuonna 2007,\njolloin Pörssi palasi takaisin Rukan maisemiin. Tänä vuonna Pörssi matkaa Rukalle 17. kerran ja kysyntä on edelleen huipussaan. Rukan suosiota on mahdotonta pukea sanoiksi. Sen taika täytyy vain kokea! Perinteiden vaaliminen ja ylläpitäminen on tärkeä osa Pörssin identiteettiä sekä kulttuuria. Aikaajoin joistakin perinteistä joudutaan kuitenkin luopumaan, jos ne eivät palvele enää odotetulla tavalla. Hyvänä esimerkkinä on Pörssin valmennuskurssin laittaminen tauolle ainakin tältä vuodelta. Jyväskylän siirryttyä valtakunnalliseen yhteisvalintakokeeseen vuonna 2015 kurssilaisten määrä alkoi vähentyä vuosi vuodelta. Tälle vuodelle päivitetty pääsykoemuutos aiheutti niin paljon epävarmuutta, ettei Pörssi enää kokenut voivansa järjestää kevään kurssia. Knoppitietona, Pörssin\nvalmennuskurssi järjestettiin ensimmäisen kerran vuonna 1975, mutta yhtäjaksoisesti 20. vuoden ajan vuosina 1997 – 2017. Uusia perinteitä tulee ja vanhoja menee, mutta jotkut perinteet on tärkeä säilyttää ennallaan. Se kertoo jotain tästä yhdistyksestä, jos näinkin muuttuvassa organisaatiossa on onnistuttu säilyttämään perinteikkäitä asioita vuosikymmenten ajan. Erään vanhemman ja viisaamman opiskelijakollegan sanojen mukaan Pörssin muistijälki ylettyy noin kolmen vuoden päähän. Tämä tarkoittanee sitä, että jos uudet opiskelijat eivät keskustelisi ja jakaisi ajatuksia vanhempien opiskelijoiden kanssa, niin monet Pörssissä tapahtuvat asiat unohtuisivat eikä toiminnallamme säilyisi jatkuvuutta. Kannustankin nyt sinua seuraavanlaiseen vappuhaasteeseen. Jos olet pörssiläisyytesi alkutaipaleella, nappaa hihasta vanhaa opiskelijaa. Jos taas olet jo vanhempi jarru, niin bongaa vappuhulinoissa nuorempi pörssiläinen. Jutelkaa, tutustukaa ja fiilistelkää yhdessä parhaita pörssimuistojanne. Puheenjohtajanne, Johannes Teittinen\nACCENTURE REKRYTOI JOUKKOONSA STRATEGIAKONSULTOINNIN TULEVAISUUDEN AMMATTILAISIA\nOLETKO SINÄ YKSI HEISTÄ? ACCENTURE STRATEGY INTERNSHIP HAKUAIKA 15.2-7.3.2018 accenture.fi/tyopaikat Accenture Suomi\nSUURTEN JA PIENTEN MUUTOSTEN AIKA\nHyvä pörssiläinen! Länsirintamalta ei ehkä kuulu mitään uutta, mutta kopo-sektorilla kuhisee. Kopo-soturimme ovat kääntäneet ja vääntäneet alkuvuoden eri areenoilla välittäen juuri teidän viestiänne eteenpäin ja olemmekin saavuttaneet pieniä sekä suuria voittoja työssämme. Olette tarjonneet panoksia lippaisiimme antamalla palautetta, jota on kerätty erinäisten kanavien kautta tänä vuonna kiitettävä määrä. Lisäksi kaksi kopo-tapahtumaa, Kopo-korneri sekä Ultimaattinen kopo-ilta, ovat keränneet ennätysmäärät ihmisiä paikalle. Vaikka taistelu ei lopu koskaan, kopo-vuosi 2018 näyttää tällä hetkellä hyvin aurinkoiselta. Kun siirrämme katsantokannan koko yliopiston tasolle, voimme todeta elävämme hyviä, mutta myös mielenkiintoisia aikoja. House of Kopo ei ole näköjään ainoa taisteluosasto, vaan työtaistelutahtoa pääsimme todistamaan yliopistoväen silmissä yliopistojen työriidan aikoihin. Onneksi osapuolet pääsivät kuitenkin sopuun ja vältyimme suuremmilta vahingoilta. Viime aikoina meillä on ollut myös mahdollisuus laatia suurempia sotasuunnitelmia koko yliopistoyhteisön voimin, kun Jyväskylän yliopiston strategiatyö\non aloitettu erilaisin tempauksin. On ollut hienoa nähdä, miten opiskelijat on kutsuttu vahvasti mukaan tähän toimintaan. Se osoittaa, että myös meidän ääni merkitsee. Oma kristallipalloni on vielä hieman pölyssä tulevaisuuden suhteen, mutta jos nykyisestä tilanteesta voi vetää johtopäätöksiä, toivon kauppakorkeakoululle merkittävää osaa yliopistomme koulutuksen tarjoajana myös jatkossa. Jotain osviittaa antaa ehkä se, että jälleen kerran JSBE:n tarjoamat kansainväliset maisteriohjelmat olivat yliopiston suosituimpia maisteriohjelmia. Kauppakorkea hallitsi suvereenisti kolmen kärkeä International Business and Entrepreneurship-, Banking and International Finance- sekä Digital Marketing and Corporate Communication -ohjelmillaan. Mielenkiinnolla odotamme tuloksia kauppatieteellisestä yhteisvalinnasta.\nElämmekin myös suuren jännityksen ja epätietoisuuden aikaa. Herran vuonna 2018 korkeakoulujen yhteisvalinta muuttuu radikaalisti niin, että pääsykokeiden sijaan valinta pyritään tekemään ensisijaisesti ylioppilastutkinnon arvosanojen perusteella. Meillä 60 % aloituspaikoista täytetään ylioppilastutkinnon arvosanojen ja 40 % pääsykokeen perusteella. Uudistuksen tavoitteena on sujuvoittaa ihmisten siirtymistä toiselta asteelta korkeakouluihin, mutta sen toimivuus käytännössä on kyseenalaistettu. Keskustelua on käyty esimerkiksi siitä, mikä on hakijoiden motivaatio ja soveltuvuus alalle, kun näitä ominaisuuksia mittaavan pääsykokeen painoarvo laskee. Edelleen on esiin nostettu huoli lukiolaisille lykättävistä paineista, joita nyt elämän suuntaan vahvasti vaikuttavat ylioppilaskokeet aiheuttavat. Opetusja kulttuuriministeriön tarjoamat perustelut uudistukselle eivät ole vakuuttaneet ainakaan allekirjoittanutta täysin. Saammekin vielä odottaa vastausta aina niin trendikkääseen kestokysymykseen: onko tämä uhka vai mahdollisuus? Koponne, Petteri Karjalainen\nFinaaliottelu Preemion ja Pörssin välillä piti jännityksen yllä koko pelin ajan ja päättyi loppumetreillä Pörssin eduksi 4-2.\nTeksti: Henna Mäkiaho ja Iiris Jortikka | Kuvat: Juho Ranta-Ylitalo\nänä vuonna Winter Classic -pokaalista mittelöitiin keskiviikkona 21.2. neljän eri ainejärjestön kesken. Mukana oli jyväskyläläisedustuksista Pörssi ja Dumppi sekä hieman pidemmän matkan takaa Boomi ja Preemio. Kirpakka pakkaspäivä ei jäädyttänyt pörssiläisten joukkuetta, ja kotiin tuomisiksi saatiin sitä kaikkein kirkkainta kultaa! Niko Kaleton, yksi Winter Classicin järjestäjistä sekä pelaajista kertoo, että tänä vuonna tapahtumaan haluttiin panostaa uudella tavalla. Aiempien vuosien “pipolätkän” sijaan turnaus pelattiinkin ulkokaukalossa täydellä varustuksella. Myös yleisö oli huomioitu kaakao- ja makkaratarjoiluin sekä väliaika-aktiviteetein. Kovien kannustushuutojen lisäksi tunnelman kruunasi pilvettömältä taivaalta porottanut aurinko ja katsomossa vallinnut iloinen tunnelma. Vaikkakin Pörssi nyt voittonsa\njohdosta hallitseva mestari onkin, paljastaa Kaleton, että itsestään selvää mestaruuspokaalin tulo Selkkarin hyllylle ei ollut. Viime vuosina erityisesti Dumppi on voittanut Pörssin useasti ja myös Preemion joukkueen oli huhuttu olevan kova vastus, eikä suotta. Finaaliottelu Preemion ja Pörssin välillä piti jännityksen yllä koko pelin ajan ja päättyi loppumetreillä Pörssin eduksi 4-2. Mikä sitten oli turnausvoiton salaisuus? Kaleton kertoo, että joukkueesta löytyi leveältä rintamalta pelinratkaisijoita ja treenaaminen oli suoritettu pitkin vuotta Escapen tanssilattian puolella. Lisäksi vastustajien pukukoppien lattioiden hiekoitus auttoi Kaletonin mukaan antamaan sen pienen tarvittavan edun kaukalon puolella. Voittoa lähdettiin juhlimaan väsyneellä, mutta sitäkin iloisemmalla porukalla NESU-Jyväskylän sitseille. Kaleton otti omien sanojensa mukaan tiukat sitsitorkut\nkolmannen periodin puolessa välissä, jotta jaksoi juhlia fanien ja vastustajien seurassa kunnialla illan loppuun asti. Turnauksessa toiseksi taistellut Preemio, kolmannen sijan ottanut Dumppi ja neljänneksi jäänyt Boomi vajaalla joukkueellaan pääsivät siis varmasti irrottelemaan illemmalla, vaikkei ylintä sijaa turnauksessa heille tullutkaan. “Valtava kiitos koko joukkueen puolesta kaikille meitä paikalle kannustamaan saapuneille. Tämä on dynastian alku!”, Kaleton iloitsee. Hän myös lupaa lähteä ensi vuonnakin mukaan pelaamaan, varsinkin jos pelataan oikeaa jääkiekkoa jo aiemmin mainitun “pipolätkän” sijaan. Kaleton toivookin, että ensi vuoden järjestäjät jatkaisivat tämän vuoden linjaa ja järjestäisivät oikean ottelun tai jopa kokonaisen turnauksen. Tapahtuma sai ainakin pelaajien puolelta positiivista palautetta, joten toivotaan ensi vuodelle yhtä hyvää menestystä!\nStressiä, uupumusta ja kyynisyyttä.\nLähitulevaisuudessa tapahtuvat uudistukset opiskelijavalinnassa sekä lukiolaissa merkitsevät muutoksen tarvetta myös sosiaalipoliittisella rintamalla. Uudistusten tarkoituksena on ennen kaikkea sujuvoittaa opiskelijoiden siirtymää toiselta asteelta korkeakouluihin. Muun muassa menestys lukiossa tulee tulevaisuudessa nousemaan pääsykoetta tärkeämmäksi valintaperusteeksi korkeammalle asteelle. Jo vuoteen 2020 mennessä ylioppilastodistuksen arvosanoista tulee pääsykokeita yleisempi valintatapa. Tällöin tulevaisuuteen liittyvien päätösten teon vastuu tulee konkreettisesti olemaan toisen asteen opiskelijalla ja tämä vastuu on läsnä läpi opiskeluajan. Vastuun kantamiseen ja päätöksentekoon liittyy valtavat paineet – paineet onnistua valinnassa ensimmäisellä yrittämällä, paineet tehdä päätös, joka kantaa tulevaisuudessa, paineet siitä, mihin suuntaan lähtee itse elämäänsä viemään. Vastuun valuessa yhä nuoremmille, keskusteluun on herännyt kysymys siitä, kuinka nuoret ylipäätään jaksavat valtavien paineiden alla. Kuinka he jaksavat jatkaa opintojaan korkeakouluissa? Nuorten ihmisten jaksamista\nkannattaakin pohtia. Kouluterveyskyselyn (2017) mukaan lukiolaistytöistä noin joka viides kokee koulu-uupumusta ja pojista lähes joka kymmenes. Koulu-uupumus on vakava ilmiö, joka voi pahimmillaan johtaa uupuneen masentumiseen ja kielteiseen asenteeseen yhteiskuntaa kohtaan. Lisäksi koulu-uupumus lukiossa viivästyttää opintoja ja voi vaikeuttaa myös siirtymistä jatkoopintoihin. Lyhyesti; näillä uudistuksilla, joiden tarkoituksena on toisen asteen ja korkeakoulujen välisen siirtymän sujuvoittaminen, voikin olla aivan päinvastainen vaikutus. Kuinka todellisuudessa käy, jää nähtäväksi. Korkeakouluopiskelijat ovat henkisesti kovilla jo nyt. Voimme vain kuvitella, kuinka uusi opiskelija jaksaa yliopisto-opinnoissa, jos hän kärsii jo ennen opintojen aloitusta huonolaatuisesta stressistä,\nuupumuksesta ja kyynisyydestä opiskelua kohtaan. Muutosten ja uudistusten keskellä lukioiden lisäksi myös korkeakoulujen on otettava yhä suurempi rooli opiskelijoiden tukemisessa niin fyysisen, henkisen kuin sosiaalisenkin hyvinvoinnin saralta. Uudistukset eivät kuitenkaan ole ylitsepääsemätön uhka. Opiskelukipinä voidaan sytyttää uudelleen. Opintojen suorituskeskeisyydestä on päästävä ennen pitkää eroon ja Terveyden ja hyvinvoinnin laitoksen mukaan jatkuvan puurtamisen ja suorittamisen sijasta kouluissa tarvittaisiin kipinän luomiseksi enemmän iloa, luovuutta ja sosiaalisten taitojen opetusta. Opiskelu-uupumus voidaan muuttaa opiskeluinnoksi. Tärkeimpänä tekijänä opiskeluinnon sytyttämisessä ovat erilaiset tukiverkostot, joihin opiskelija voi tarttua: yhteisöt, avoimet ja innostavat vapaa-ajan toiminnot ja ystävät. Tässä me suurena ainejärjestönä olemme tärkeässä roolissa. Yhdessä me autamme opiskelijoita innostumaan ja tuntemaan paloa, iloitsemaan. Yhdessä me autamme yhteiskuntaa muutoksen myllerryksessä. Ja se jos jokin on tärkeää työtä. Soponne, Roosa Kari\nKandi purkkiin ja kesälaitumille!\nFuksit taitavat vielä jaksaa painaa, mutta ympärillä monet vanhemmat pörssiläiset ovat hakanneet kursseja kasaan, samalla kun ovat täyttäneet kesätyöhakemuksia. Jossain vaiheessa ”aina on seuraava vuosi” ei enää vain toimi. Kevät on ihan älyttömän työlästä aikaa monelle opiskelijalle, mutta onneksi vappuviikko toimii täydellisenä maalina tälle loppukirille. Kevään henkireikänä toimii vapun aloittava legendaarinen Rukan excursio, joka todellakin on kaiken tämän paahtamisen arvoinen. Onneksi Ruka on vasta alkusoittoa tälle riemuviikolle, jonka aikana saadaan nauttia mm. Speksistä, piknikeistä ja kevään saapumisesta maailman parhaan yhteisön keskellä. Noh, eipä makustella vielä kuitenkaan ihan liikaa. Ensin pitäisi onnistua kesätyönhaussa, mutta miten? Mikäli olet KylteriPlus- jäsen, voit saada uravalmentajiltamme henkilökohtausta sparrausta niin työhakemuksen tekoon kuin haastattelutilanteeseenkin. Oman osaamisen tunnistaminen ja sanoiksi pukeminen voi joskus olla haastavaa,\nEkonomien nettisivuilta löytyy jokaiselle hyviä vinkkejä hakuprosessiin. Videohaastattelut ovat koko ajan yleistymään päin ja erittäin hyvä keino erotella jyvät akanoista. Älä jännitä, ole oma itsesi ja tuo persoonaasi esiin! Näitäkin pääset harjoittamaan Ekonomien sivuilla. Hakuprosessin edetessä työsopimuksen allekirjoittamiseen asti, muista tarkistuttaa sopimus Ekonomien lakipalvelussa epävarmojen kohtien varalta. Ja jos vielä niin onnekkaasti käy, että saat oman alan töitä, muista palkkaneuvottelu! Hyödynnä neuvotteluissa Ekonomien palkkasuosituksia ja Kielikeskukselta opittuja neuvottelutaitoja. Fiksu kylteri varautuu kaikkiin tilanteisiin. IAET-kassan jäsenenä\nsinun on valmistuttuasi mahdollisuus saada ansiosidonnaista työttömyyspäivärahaa tilanteessa, jossa työtä ei ole tarjolla. Muista, että voit kerryttää työviikkoja IAET-kassan työssäoloehdon täyttymiseksi jo opiskeluaikana. IAET-kassasta kerron huhtikuussa lisää, mutta laita ihmeessä myös viestiä, jos aihe mietityttää! Tärkeintä on kuitenkin, ettet lannistu monien ”valitettavasti valintamme ei juuri nyt osunut sinuun”- viestien seurauksesta, vaan pysyt kovana ja ymmärrät, kuinka kova kilpailu työmarkkinoilla on nyt. Tähtää korkealle, mutta anna mahdollisuus kaikille avoimille oville. Aina voit myös tehdä niin kuin allekirjoittanut, eli nostaa lainat ja ottaa vastaan kaikki seikkailut, mitä kesällä on antaa! Elämässä ja varsinkin kesässä kuitenkin on kysymys rentoutumisesta, kokemuksista ja ystävyydestä. Hyvä kesä on sekoitus työtä ja huvia, älä siis anna kesän lipua ohi toimiston ikkunoiden! Kevät-terkuin, Kyllinne Ilona Koskela\nTeksti: Ida Nagy ja Henna Mäkiaho | Kuvat: Jani Räisänen\ninnerieha-aamuna herätyskello soi seitsemältä. Vaikka tavallisesti sisäinen kelloni ei herätä ennen puoltapäivää ja aamuluennot tuntuvat kidutukselta, tämän kerran hyppäsin virkeänä ylös sängystä. Meinasin nukahtaa aamupalapöytäänkin vain kerran! Puin ylleni haalarit, pörssicollegen, ja vedin silmille vielä fuksiaisista mukaan tarttuneet laskettelulasit. Ikuisuudelta tuntuvan luennon jälkeen suuntasimme Selkkariin hakemaan pakolliset kofeiiniannokset (lue: neljä kupillista mustaa kahvia), jotta kestäisimme tulevan päivän koettelemukset. Tankkasimme vielä ravitsevan lounaan Piaton kuuluisalla paistopisteellä ja vihdoin oli aika lähteä rinneriehatiimin kanssa bussilla kohti Laajaavuorta. Laajikseen saavuttuamme autoimme hallitusta viimeistelemään rastit, otimme pakolliset kuvat kuvausseinän edessä ja lämmin kahvimuki kädessä odottelimme rinneriehujia. DJ:n laittaessa levyt pyörimään unohtuivat jäätyneet varpaat ja tanssijalkaa alkoi vipattaa, eikä pilvien peitossa oleva aurinko tai pureva pakkanenkaan enää haitanneet. Vihdoin ensimmäiset bussit saapuivat ja värikäs haalariporukka alkoi valua nauraen ja rupatellen kohti rinnettä. Henkilönkanto rastillekin saapuivat ekat suorittajat.\nVaikka päivä oli alussaan eikä atarviketta oltu ehditty vielä tankata, lisäpisteiden toivossa kaikki löysivät sisäisen luovuutensa ja saimme nähdä mitä upeampia suorituksia. Ed-Benji rastillakin päivä meni kuin hujauksessa. Melkeinpä koko tapahtuman vetonaulana pidettyä Ed-Benji -rastia ei tarvinnut hetkeksikään jättää huomiotta, sillä innokkaita riehujia riitti jonoksi asti. Vaikkakin varpaat ehti jumpata kohmeesta pois surullisen monta kertaa, ei hymy hyytynyt rinneriehatiimin kasvoilta. Muilla rasteilla pääsi kokeilemaan muun muassa sumopainia, kuplafutista ja köydenvetoa. Ne joita fyysiset rastit eivät innostaneet pääsivät aurinkoterassille nauttimaan ravintolan virvokkeista ja musiikista. Vieraita odottivat myös kuumat saunat ja paljut. Monet päättivätkin ottaa rennosti ja nauttia päivästä lämpimässä paljussa lilluen kylmän oluen ja hyvän seuran parissa. Päiväosuuden päätteeksi vuorossa oli kauan odotettu häkkyrälasku. Osallistujat eivät tänä vuonnakaan tuottaneet katsojille pettymystä; nähtiin häkkyröitä kaikenlaiseen makuun. Hallitus 18 panostus kannatti, ja voiton vei lopulta hurraavan yleisön siniseen savuun peittävä liukuva toimisto. Rinneosuuden jälkeen onnekkaimmat jatkoivat (k)reisibailuja ketkojen eli (keskivälin\netkojen/keskietkojen) merkeissä Aalto-salissa, jossa tarjolla oli virvokkeita ja purtavaa rankan päivän jälkeen. Tunnelma oli katossa, kun satoja opiskelijoita tanssi coverbändi FM64:n tahtiin. Päivän kruunasi jatkot Escissä. Esiintyjäkattaus ei sielläkään jättänyt kylmäksi, kun lavalle yleisöä viihdyttämään nousi ensin DJ kolmikko, DJ Luoma, Mumin sekä Vicky & Snabu. Lopuksi illan pääesiintyjä Younghearted rauhoitti yleensä vauhdikkaasta menostaan tunnetun Escapen tanssilattian tunnelmallisen yhteislaulun pariin. Keikan päätyttyä tanssilattian tamppaus jatkui normaaliin tahtiin.\nRiehujien kokemuksia rinneriehasta: “Rinneriehasta jäi käteen revähtänyt lonkka ja superhauska elämys. Illan kruunasi Youngheartedin keikka Escissä!” -Henkilö, 21, Jammaus ry ”En lankee sun palautekyselyansaan. Onnistunut kokonaisuus, ei valittamista, ens vuonna uudestaan ehottomasti.” - Henkilö, (kokee itsensä) 22, Optimi, rinneriehan voittajatiimin kapteeni "Rinnerieha oli rento, raikas, ja riehakas!" - Nainen, 20, toimintaterapeutti\n"Oli hupaisaa riehua ulkona ja ketkojen meno oli loistava! Hauska päivä ja ihania ihmisiä!" -Nainen, 22, Warrantti "Tosi kiva erilainen tapahtuma verrattuna tavallisiin opiskelijabileisiin! Tykkäsin ketkojen rennosta tunnelmasta, pelattiin beer pongia ja tanssittiin pöydillä" -Nainen, 23, Stimulus ry "Rinnerieha oli taas kerran riemua ja talvisia aktiviteetteja täynnä! Päivällä haalareissa ulkona riehuminen sai sopivasti tanssijalan vipattamaan myöhemmin. Nähdään taas ensi vuonna Rinneriehassa" -Nainen, 23, Boomi\nPörssin perinteisen rinneriehan mahdollistivat:\nPMS 485 (cmyk 0/96/97/0) ED Regular -logo\nVappu on muuallakin kuin Pörssissä teksti: Katarina Mustonen | kuva: Hanna Kaijalainen\nMiten eri ainejärjestöt huolehtivat hyvinvoinnista vappuviikoilla? Sitsataanko vappuna muutenkin kuin ilta-aikaan? Mikä ainejärjestö järjestää vapputapahtuman lapsille? Kenen vappukalenterista löytyy koulutuspäivä? Entä minkä alan opiskelijat vetävät pisimmän putken? Vaikka Pörssiltä löytyy legendaarisia vappuperinteitä ja hullunhauskoja tapahtumia, vapun aikaan on syytä kurkistaa myös kylterikuplan ulkopuolelle. Tällä aukeamalla tutustutaan eri alojen ainejärjestöjen vappuperinteisiin! Vaikka vapputouhut sekä liikunnan, kulttuurin ja juhlimisen jakauma eroavat runsaasti eri ainejärjestöjen välillä, löytyy lähes kaikkien vappuagendalta myös muutamia yhteisiä tapahtumia. Useampi järjestö tekee miniexcun spektaakkelimaiseen JyväSpeksiin, joka kulkee tänä vuonna nimellä SHOPRAANOT – Petos perheessä. Melkeinpä jokaisen yliopisto-opiskelijan vapun puolestaan kruunaa Harjun piknik, jonne tänäkin vuonna toivotaan mahdollisimman vähän lunta ja mahdollisimman paljon krapulaista porukkaa hellivää aurinkoa!\nSeinänaapurimme pariviikkoinen vappu on pääosin erittäin kostea, mutta mahtuu mukaan tippa hyvinvointiakin. Tietojärjestelmätieteilijöiden vapun erikoisuuksiin kuuluvat muun muassa päälaelleen käännetyt fuksiaiset eli Kostajaiset, joissa fuksit järjestävät rastiradan vanhemmille opiskelijoille. Yksi vapun kohokohdista on myös Vappubussi, joka kuljettaa dumppareita pitkin Keski-Suomen kapakoita. Menojalka edellä painetaan lisäksi muun muassa Haalarikaraokessa, Vappuapproilla, Vappuvilskeessä, beerpong-skabassa sekä kaksilla sitseillä. Relaamaan dumpparit puolestaan pääsevät vappuliikunnan merkeissä, JyväSpeksin katsomossa sekä sopon ja kopon viihdyttäessä. Useat tapahtumat on järjestetty yhteistyössä muiden ainejärjestöjen (ks. Stimulus ry) kanssa, joten poikkitieteellisyyttä ei dumppivapusta puutu.\nKasvatus- ja aikuiskasvatustieteilijöiden vappuun mahtuu niin liikuntaa, kulttuuria kuin kupin nostamistakin. Vappuviikon sporttiperinteenä pysyy tiedekunnan ainejärjestöjen yhteinen turnaus, jossa lajina on tällä kertaa norsufutis. Railakkaampia tapahtumia puolestaan ovat karaokeilta, kämppäappro ja pubikierros - puhumattakaan uutena Emilen vappuohjelmaan kiinnitetyistä vappuaaton lounassitseistä! Toivottavasti nämä oranssihaalariset pääsevät tänäkin vuonna vappupäivänä Harjulle, vaikka aaton sitsit starttaavatkin laittoman aikaisin.\nTietotekniikan ainejärjestön vappu on niin täynnä tapahtumia, että heikompaa hirvittää. Koko rumba alkaa jo kuun puolivälissä Vappustartilla Freetimessa muutaman muun\nainejärjestön kanssa. Tästä putki jatkuu kaljataijin, Vappuappron ja Vappuvilskeen merkeissä kohti varmasti tarpeeseen tulevia alkoholittomia päiviä. Itse vappuviikko onkin sitten jatkuvaa pirskettä, johon kuuluvat muun muassa Vappusitsit Magna Cartan kanssa, IT-romujen lennättämiseen keskittyvät Heittokarnevaalit, Haalarinpesusauna, Amazing Race-tyyppinen joukkuekilpailu Scavenger Hunt sekä lounassitsit. Linkin ylpeys kuitenkin on Poikkitieteellinen Jyväsmetro, joka lähtee jo 12.kertaa valloittamaan Jyväskylän lähialueen räkälät. Ovatkohan linkkarit edes elossa tämän rännin jälkeen?\nViestijöiden vappu on ihania perinteitä täynnä. Kettuperhe käy Vappunotskilla Laajavuoressa ja palkitsee nuotion äärellä vuoden aikana ansioituneita parkulaisia Vuoden kettupalkinnoilla. Tourulan kampuksella majailun ajoilta juurensa juontavat soutukilpailu Tourusoutu sekä baarikierros Touruappro, jotka kokoavat yhteen viestinnän ainejärjestöt. Approilemaan parkulaiset pääsevät Tourulan kuppiloiden lisäksi toistensa koteihin Parkuapprolla. Lisäksi viestijävappuun kuuluu muun muassa drinkkikoulutus, vappusitsit, siiderinmaistelu, vappupalat sekä viestijöiden ja kyltereiden pesisturnaus.\nKuten arvata saattaa, liikuntalaisten vappuna urheillaan! "Kyyt" eli vähintään viidennen vuosikurssit opiskelijat haastavat myöhemmin opintonsa aloittaneet liikuntalaiset lentopalloottelussa - jonka vanhat jyyrät perinteisesti voittavat. Liikunnallisessa hengessä lakitetaan Liikuntarakennuksen vieressä sijaitseva Paavo Nurmen patsas, minkä yhteydessä\nfuksit paljastavat vuosikurssinsa nimen. Urheilun lomassa Sporticus pääsee myös pämppäämään, kun Jyväskylän seudun baareja kierretään bussikyydillä Maakunta-ajelulla.\nStimpan vappuviikkoihin kuuluu runsaasti ajanviettoa dumppareiden kanssa niin Vappukyykässä, Haalarikaraokessa kuin Vappusitseilläkin. Psykologian opiskelijoilta löytyy myös joitakin tietojärjestelmätieteilijöiden vappukonsepteja muistuttavia tapahtumia, kuten Kostajaiset ja Vappubussi. Kuitenkin nämä keltahaalariset pärjäävät hienosti ilman dumppareitakin: ainejärjestön vappukalenterista löytyy muun muassa vegemaistelua Sohwissa, pokeri-ilta sekä vappusauna. Erityismaininnan ansaitsee Stimuluksen vapputapahtumiin lukeutuva koulutus, jonka teemana on tänä vuonna ikäihmisten kanssa työskentely. Näin asiallista settiä ei ainakaan allekirjoittanut ole löytänyt minkään muun ainejärjestön vapusta!\nYlistön porukallakin riittää vappuviikossa vauhtia! Bio- ja ympäristötieteiden opiskelijat viettävät useamman päivän kemistien kanssa pesistä pelaten, Laajavuoressa retkeillen sekä sitsaten. Useampi järjestö on mukana myös keskiviikkoisessa sumusuunnistuksessa. Syrren omat spesialiteetit kuitenkin ovat vapun kotiapprot eli Vappuimpprot sekä lasten vapputapahtuma HUISKILO, jonka Syrinx on järjestänyt vuosittain vappupäivänä 90-luvun lopulta asti. Kun muut kärsivät darraa, bilsarit huolehtivat, että Jyväskylän lapsilla on ikimuistoinen vappupäivä!\nteksti: Iita Turpela ja Oskari Perttilä\nörssi Ry:n ja Boomi Ry:n allianssi sai alkunsa 2000-luvun ensimmäisen vuosikymmenen aikana, kun Jyväskylän ja Tampereen yliopistot alkoivat suunnitella sisäistä liittoumaa, eli allianssia. Idea allianssin perustamisen takana oli mahdollisuus opintojen yhdistämiseen kaupunkien välillä. Idea oli hyvä ja hohdokas, mutta ei silti ottanut kovinkaan paljoa tuulta siipiensä alle ja idea tulikin näin ollen pääpiirteittäin kuopatuksi. Ideasta innostuneet kylteriopiskelijat Tampereella ja Jyväskylässä ottivat kuitenkin ohjat omiin käsiinsä eivätkä lannistuneet, vaikka alkuperäiset allianssi suunnitelmat itse yliopistojen välille eivät toteutuneetkaan. Ja tästä syntyi meidän tuntema allianssi Pörssin ja Boomin ainejärjestöjen välille. Allianssi 100v. -sillis Huhuja ja haaveita. On vuosi 2018 ja allianssin molemmat osapuolet juhlivat 50. juhlavuottaan. Vuosi on todella tärkeä ja erityinen niin Pörssille kuin Boomillekin. Juhlavuosi kaikkine sisältöineen on varmasti polttava\npuheenaihe niin Jyväskylässä kuin Tampereellakin. On vujuja, on sitsejä, on mekkoja ja on frakkeja. Näiden lisäksi on myös sillis, eli sillisaamiainen. Sillisaamiaista juhlitaan aina vuosijuhlien jälkeisenä aamuna/päivänä (joskus vielä yöhön saakka). Vuosijuhlasilliksistä yleisesti onkin kehkeytynyt kylteripiireissä miltei legendaarinen tapahtuma ja voin kertoa, että tämä harvoin johtuu siellä tarjottavasta sillistä. Joku vanhempi tieteenharjoittaja osasi joskus kertoa, että ”sillis on ihmisen parasta aikaa” ja niinhän se on. Jos kerran sillis on ihmisen parasta aikaa, niin miksi juhlia sitä vain kerran vuodessa? Huhut ja haaveet ovat käyneet toteen, sillä SisäSuomen Allianssin 100v. -sillistä juhlitaan Pörssin ja Boomin kunniaksi vappuviikon sunnuntaina 29.4. paikassa X. Tämä juhla on kunnianosoitus Pörssin ja Boomin juhlavuosille, mutta ennen kaikkea järjestöjen väliselle yhteistyölle eli allianssille. Tästä vappuviikon multihuipentumasta puhutaan vielä pitkään! NÄR BÖRJAR?!\nVapun tapahtumalista: 19.4.-22.4. Rukan excu\n2 3 . 4 . Va p p u v i i k o n l i i k u n t a Pö m p i n p y j a m a b i l e e t\n2 4 . 4 . V i e s t i j ä t v s . K y l t e r i t p e s ä p a l l o - o tt e l u P ö r s s i n B e e r Po n g - t u r n a u s\n2 5 . 4 . Pö r s s i g o e s S ä r k ä n M ä r k ä 2 6 . 4 . Pö r s s i g o e s J y v ä s m e t r o 27.4. Speksi\n28.4. Sun deck -sitsit\n2 9 . 4 . S i s ä - S u o m e n A l l i a n s s i 1 0 0 v. - s i l l i s 30.4. Kirkkopuisto\n1 . 5 . Va p p u H a r j u l l a Tekijä: hanna Kaijalainen Pörssikurssi II/18\nRed and white on miesten hiuksiin erikoistunut parturi, joka tarjoa laadukasta palvelua asiakkailleen. Hintatasomme on edullinen ja henkilökuntamme ystävällinen. Parturimme sijaitsee Jyväskylän työterveystalon vieressä. Tarjoamme kahvia ja keksejä asiakkaillemme. Voitte maksaa kortilla tai käteisellä ja voitte myös soittaa ja varata ajan. Tarjoamme palveluita myös ilman ajanvarausta. HINNASTO HIUSTENLEIKKAUS\nYhteystiedot VÄINÖNKATU 36 40100 , JYVÄSKYLÄ\n+358 45 1192264 Ma-Pe 9.30-19.00, La 9.30-17.00\nJokaisesta Tinder-matchista (50x Tinder-treffit) Jokaisesta nautitusta juomasta\nNuku muualla kuin omassa mökissä Laskettele Striptease-esitys Ole osa mökistä baariin -kantotapahtumaa (tyyli vapaa)\nSyö muukalaisen lautaselta Feikkiriita julkisella paikalla muukalaisen läsnä ollessa Napashotti Hiusten värjäys Ryömi baariin mökistäsi/mökkiin baarista Laula karaokessa ”muna kädessä” -biisi Yli kahdenkymmenen shotin tilaus (2x jos itsellesi)\nTreffit Rukalla Lävistys Fiilispäivitys Toni Hukkaselle Käytä iskurepliikkiä “Mitäs jos unohdetaan SWOTanalyysit ja mennään kattoo mun nousevaa käyrää?”\nKuvaa luontovideo Tarjoa NESU-JKL hallituksen jäsenelle shotti Sisusta mökkisi uudelleen Istuta rairuohoa yleiseen istutukseen Nuolaise muukalaista Hanki itsellesi työhaastattelu Rukalta (2x saa töitä) Vietä joka yö eri mökissä Kolaa kylteri narikassa Avaudu kanssakylterille Esiinny artistin kanssa Tarjoudu ostamaan muukalaisen lasten sielut Pälvikalju Kadota housusi Tunnusta seksihalusi niiden kohteelle (2x jos juokset pakoon äänekkäästi, 2x jos päädytte itse asiaan, 10x jos molemmat) Juokse äänekkäästi pakoon seksihalujen tunnustajaa Myy tai osta palvelus muukalaiselta\n•\tPistekisa pelataan mökeittäin. Jokainen saa tehdä kunkin tehtävän kerran. •\tYli 100 pisteen tehtävistä (ei yksityisyyttä vaarantavat tehtävät) jonkinlainen todistusaineisto oltava järjestäjien epäillessä tehtävän suorittamista. •\tMikäli koet suoriutuneesi hyvin, pistelistan voi palauttaa NESU Jyväskylän hallituksen jäsenille. Samalla voit voittaa uskomattoman palkinnon.\nKoko Ruka selvinpäin Esitä musikaalishow NESU-JKL hallituksen jäsenelle Mene kihloihin Älä käy kertaakaan mökissäsi Käy asuntonäyttelyssä Lapissa (40x Vuokrasopimus) Kerro infopisteessä, että olet Mondo-lehden toimittaja ja teet lehteen juttua Lapin kesästä Osta vaate muukalaisen päältä Käy Nuorgamissa Ulkoiluta koiraa Lähetä postikortti Toni Hukkaselle Lähetä postikortti isovanhemmalle ja kerro kuinka kivaa sinulla on Striptease-esitys tuntemattomien mökissä (2x jos pöydällä) Ryömimiscurling julkisella paikalla Jää Rukalle\nMENE NAIMISIIN TIIMIPUKEUTUMINEN KOKO REISSUN PÄÄDY NORJAAN VARASTA PIILOLINSSIT SUORAAN SILMÄSTÄ JUOKSE COOPERIN TESTI RINTEESSÄ (2x jos yli 2500m) PUOLEN VUODEN MORKKIS TARJOA KIERROS KAIKILLE KARAOKEBAARISSA (klo 22-24) Pörssikurssi II/18\nSinkkujaoston vinkit vappuun teksti: Selma, Janika, Sanni, Elli ja Niina\nNauti ilolientä. Näin saat itsevarmuutta ja jopa keskinkertainen vappuheila näyttää unelmiesi prinssiltä tai prinsessalta. Sopivan määrän kuohuvaa (vergiä) nautittuasi saat myös itsevarmuutta ja voit näyttää tulevalle vappukumppanillesi uskomattomat tanssitaitosi ja kristallin kirkkaan karaokelauluäänesi!\nOta selviytymispaketti matkalle mukaan. Ikinä ei voi tietää milloin selviää seuraavan kerran kotiin. Vapun ännäntenä juhlapäivänä voi krapula yllättää ja sen takia on hyvä pitää mukana olennaisia freesaustarvikkeita kuten hammasharjaa, hajustetta sekä pientä pulloa suuvetenäkin tunnettua minttua.\nTee taustatyötä. Hyödynnä verkostojasi heittäessäsi verkot vesille. Näin voit selvittää heilojesi menneisyydestä kaiken. Esimerkiksi entiset heilat, verotiedot, kengän numero, siviilisäädyn, kiinnostuksen kohteet… Tätä listaa voi jatkaa loputtomiin.\nPidä heilastasi tiukasti kiinni. Jos heilasi uhkaa kadota mäkkärin pilkun jälkeiseen väenpaljouteen, juokse perään. Huutamalla sammaltuneella äänelläsi niin kovaa kuin jaksat ja heittäytymällä teatraalisesti maahan saatat myös herättää pakenevan prinssin/prinsessan huomion!\nKeksi uskomaton keskustelunavaus, jonka voit heittää tilanteessa kuin tilanteessa. Hyvä avaus on esimerkiksi ”Tiiätkö mitä jääkarhut tekee? "Rikkovat jään”. Unohda kuitenkin vanhat ja kliseiset iskurepliikit kuten ”Onko äitis helmi, kun oot tollanen simpukka?” Drinkin tarjoaminen on kohteliasta, mutta monet kokevat sen avauslainina turhan sitovaksi. Turha myöskään kysyä ensimmäiseksi hänen osakesalkkunsa arvoa.\nAloita heilasi metsästäminen riittävän ajoissa. Jos ensimmäinen ei tärppää, voit aina vaihtaa kohdetta illan aikana. Pilkun aikaankin on vielä mahdollisuus.\nÄlä pelkää lähestyä. Kun olet huomannut sopivan kohteen, ota rohkeasti kontaktia. Ei kannata jäädä odottelemaan, että kohteesi huomaa itse sinut ja tajuaa tulla juttelemaan sinulle. Lähesty kohdettasi itsevarmasti, mutta älä kuitenkaan ole turhan päällekäyvä. Avaa pelisi katsekontaktilla ja keksimälläsi aloituslainilla.\nOta matkaasi luotto wingman. Tämä toimii molempiin suuntiin: Hyvä taistelupari auttaa sinua löytämään potentiaalisen heilan, mutta toisaalta hän saa sinut katoamaan kohdatessasi epäsopivamman ehdokkaan. Parhaassa tapauksessa löydätte molemmille sopivat vappuheilat, ja mikä onkaan parempaa kuin yhteisjatkot taisteluparin kanssa!\nTesti Millainen vappuheila sopii sinulle?\nMihin tarkoitukseen etsit vappuheilaa? A.\tB.\tC.\tD.\nKaikiksi loppuelämäni vapuiksi Seuraksi Escin jonoon Aveciksi kesähäihin ja sukujuhliin Silmänruuaksi\nMistä haluat keskustella heilasi kanssa? A.\tB.\tC.\tD.\nTulevaisuuden suunnitelmista Meille vai teille? Ensiksi haastattelen, että heila on kunnollinen Ei keskustelua, mieluummin kuumia katseita\nMissä toivot viettäväsi aikaa heilasi kanssa? A.\tB.\tC.\tD.\nKaikissa elämäntilanteissa Baarin tanssilattialla Sukujuhlissa ja kavereiden parisuhdeilloissa Tuskin kohtaamme\nMiten toivot vappuheilasi käyttäytyvän vappuna? A.\tB.\tC.\tD.\nTärkeintä on, että hän pysyy uskollisena Ihan sama, kunhan löytää lopuksi luokseni Kunhan ei örvellä Flirttailevasti\nMiten haluat vappuheilasi kohtelevan sinua seuraavana päivänä? A.\tAamupala sänkyyn B.\tMitä vähemmän kuulet hänestä tulevaisuudessa, sitä parempi C.\tYstävänä D.\tSnäppi tai viesti aamulla herätessä\nEniten A-vastauksia: Hilma Humanisti Hilma Humanisti on juuri sopiva vappuheila sinulle, koska etsit parisuhdetta ja luotettavaa kumppania. Hilla Humanistin voit löytää keskustelemasta rauhallisesti ystäviensä kanssa tanssiravintolasta, joten paras tapa lähestyä häntä on kehitellä syvällisempää keskustelua kuin vain valmiiksi opetellut iskurepliikkisi.\nEniten C-vastauksia: Lassi Liikuntalainen Jos sait eniten c-vastauksia, sopivin vappuheila sinulle olisi Lassi Liikuntalainen. Lassi on loistava vappuheila, jos haluat jatkossa viedä hänet näytille ystäviesi kesähäihin ja sukujuhliin. Lassi omaa hyvät käytöstavat ja näyttää hyvältä. Jokaisen anopin unelma, mutta oma liekkisi ei syty.\nEniten A-vastauksia: Kaisa Kylteri Haluat yhden illan jutun, joka on helppo löytää ja kadottaa illan aikana. Kaisa kylterin yleensä löydät Escin tanssilattialta tai bilehileenä nostattamassa juhlatunnelmaa. Vapun ajan Kaisa on loistava kumppani, mutta vapun jälkeen hänestä tuskin kuuluu - ainakaan ennen seuraavia bileitä.\nEniten D-vastauksia: Tauno Tindermatch Tauno Tindermatch on hieman salaperäinen ja hänen kanssaan voit heittää kuumaa flirttiä illan aikana. Tauno on saavuttamaton ihastuksesi, jossa on sitä jotain. Tähän mennessä ette kuitenkaan ole päässeet kuumia katseita ja flirttiä pidemmälle. Jos haluat Taunon itsellesi, ota häneen seuraavissa bileissä rohkeasti kontaktia.\nteksti: Jirry Harlin | Kuvat: Hanna Kaijalainen\niitä on huhuiltu jo pitkään. Mattilanniemen hämyiset porttikongit ovat täyttyneet villeistä teorioista. Se on kuulemma isompi ja parempi kuin koskaan ennen. Jyväskylän paras speksi – Pörspe – tulee taas! Tänä vuonna Speksin juonessa päästään kauan vaietun totuuden äärelle. Luuliko joku, että Pörssi oikeasti täyttää 50 vuotta? Pörssi on kulkenut läpi ajan. Läpi ihmiskunnan. Pörssi on, on aina ollut ja tulee aina olemaan. Nykyisessä tunnetussa muodossaan se on ollut olemassa puolivuosikymmentä. Pörssiläisyyttä on kumminkin esiintynyt jo ennen ajanlaskun alkua. Koko nykyinen ihmiskunta on rakentunut suurten pörssiläisten tekojen seurauksena. Kaikkihan tietävät, että ekonomin\npapereilla maailmaa hallitaan. Meillä on aina mennyt hyvin ja olemme ylivertaisia. Vai olemmeko? Pitäisikö ihmiset kuitenkin kohdata ihmisinä? Olisiko pörssiläisyys pystynyt kohtaamaan ajan haasteet ilman dumppareita? Ilman humanisteja? Tuskinpa. Ilman teekkareita olemme selvinneet – ja hyvä niin. Tänä vuonna Speksistä tehdään kokonaisvaltaisempi elämys. Näytelmän lisäksi lavalla tullaan näkemään tanssia, laulua ja musiikkia. Kenties myös jotain muutakin, ken tietää! Casting-tilaisuuden mustaakin mustemmilta sohvilta produktioon on valikoitunut Suomen Ateenan lahjakkaimmat näyttelijät, tanssijat sekä musisoijat. Tällaista kulttuurielämystä näissä piireissä harvoin pääsee maistamaan.\nNähdään Valorinteellä 27.4! Omstarttailemisiin Speksin ohjaaja punaisissa vakosamettihousuissaan Jirry Harlin\nJos speksi konseptina ei ole vielä tuttu, ota se haltuun tästä! •\tSpeksi: Opiskelijavetoinen ja interaktiivinen performanssi. Ei kannata missata. •\tOmstart: Huudon kuultuaan näyttelijät ottavat kohtauksen alusta. Omstart ruotsiksi laittaa näyttelijät vetämään kohtauksen toisella kotimaisella kielellä! •\tPörspe: Pörssin speksi. Aapo Okkolan vetämänä ensimmäistä kertaa vuonna 2017. Jyväskylän paras speksi. •\tRukabussi: Ei liity mitenkään speksiin. Nauti.\nJYY ja Jyväskylän Vappu\nteksti: Katariina Saarinen | Kuvat: Timo Lipas (Mustavalko, yliopiston tiedemuseon kokoelmasta), Anni korhonen\nappu on tunnetusti työväen juhlapäivä. Huhujen mukaan Jyväskylässä vapun juhlinta alkoi kuitenkin toden teolla silloin, kun Jyväskylän yliopisto perustettiin vuonna 1934. Siitä lähtien riehakkaat, eri värisiin haalareihin pukeutuneet opiskelijat ovat valloittaneet vappuaattona Kirkkopuiston ja vappupäivänä Harjun rinteet. Ylioppilaskunta on ollut vahvasti mukana opiskelijoiden vapun vietossa alusta asti. Perinteisesti vappuaattona on kokoonnuttu Kirkkopuistoon, jossa on ollut muun muassa JYYn järjestämää musiikkia ja muuta ohjelmaa. Kirkkopuistossa lakitetaan Minna Canthin patsas, mikä on ollut tapana vuodesta 1989 alkaen. Tätä edelsi samaisessa puistossa sijaitsevan Aino-patsaan lakitus, joka aloitettiin vuonna 1948. Tämä kunniatehtävä on ollut vaihdellen ainejärjestöjen ja ylioppilaskunnan puheenjohtajan vastuulla. Viime vuosina lakituksen on saanut hoitaa Amazing Racen voittajajoukkue. Vappupäivää puolestaan on vietetty rennosti Harjulla piknikin merkeissä, jossa sielläkin on ollut musiikkia ja muuta mukavaa. Osalla ainejärjestöistä on tapana marssia Harjulle vappukulkueessa, mikä sekin juontaa juurensa jo vuoteen\n1936. Vappupäivään kuuluneet ylioppilaskunnalle merkittävien henkilöiden kotona esitetyt laulutervehdykset on kuitenkin jätetty pois syystä tai toisesta. Vuodesta 2007 ylioppilaskunta on järjestänyt Amazing Racen yhdessä ammattikorkeakoulun opiskelijakunnan JAMKOn kanssa. Samainen suosittu tapahtuma pidetään tänäkin vuonna, tällä kertaa järjestäjänä on yksin JYY. Tapahtumassa osallistujat kisaavat neljän hengen tiimeissä etsien rasteja ja suorittaen erilaisia tehtäviä ympäri Jyväskylää. Jatkoille on siirrytty Kirkkopuiston kautta paikalliseen tanssiravintolaan. Ylioppilaskunnan vappuhistoria on kaiken kaikkiaan kirjava. Vappuna 1968 on muun muassa poltettu torilla auto (lähteiden mukaan poliisin luvalla) ja muutama ylioppilaslakkikin merkkinä yksityisautoilun vastustamisesta. Taustalla oli nelostien suunniteltu linjaus, jonka mukaan moottoritien oli tarkoitus kulkea liikunnan rakennuksen vierestä. Tämän pelättiin erottavan liikaa humanisteja ja järven toisella puolella olevia opiskelijoita. Nelostie päätyi kulkemaan muualta, mutta opiskelijoiden erkanemista ei onnistuttu täysin estämään.. Ylioppilaskunnan vappuun on\nTänä vuonna JYY järjestää yhdessä JAMKOn kanssa vappuviikon, jonka tarkempi ohjelma julkaistaan myöhemmin. Luvassa on erilaisia tapahtumia yhteistyössä ainejärjestöjen kanssa. Amazing Race Jyväskylä pidetään perinteisesti 30.4.\nvuosien mittaan kuulunut muun muassa humppaa, vappuradio, sirkkojen kevyt matinea (#sirkkagate vuosimallia 1965?), “vapputärskyraketti”, hiihtokilpailut (kenties uudelleen tänä vappuna, jos talvi jatkuu siihen saakka) ja serenadien laulaminen kaupunkilaisille Kauppakadun ja Kilpisenkadun kulmassa. Ylioppilaiden vappuriennoissa on nähty mukana myös yliopiston rehtori vuonna 1997. Saa nähdä tuleeko nykyinen rehtori Keke tulee näyttäytymään Harjulla tänä keväänä. Nähdään Kirkkopuistossa ja Harjulla!\nLähde: Lamberg, M. 2004. Nuoruus ja Toivo - Jyväskylän yliopiston ylioppilaskunta 1934-2003. Jyväskylä: Gummerus Kirjapaino Oy.\nVinkkejä vapun jälkeisen morkkiksen selätykseen teksti: Laura Hildén\nKyllä vappu on opiskelijan parasta aikaa. Tapahtumakalenteri pullistelee toinen toistaan hauskempia ja vauhdikkaampia tapahtumia, joiden parissa voi helposti hukata muutaman viikon. Vapun aika on täynnä loppumatonta iloa ja unohtumattomia muistoja, mutta paluu arkeen voi vapun jälkeen olla karvas: ei siinä vielä mitään, että kankkunen kolkuttelee ovella, haalarit puristavat uudella tavalla ja tentit siirtyivät sulavasti uusintaan – mutta yhtäkkiä mieleesi välähtää, että olet saattanut kaiken riemun keskellä kohdella ympäristöä kaltoin. Vapun suurin morkkis on valmis. Pienellä etukäteissuunnittelulla varmistat, että tämä morkkis ei koskaan saavuta sinua, vaikka vapun flow vie mennessään. Tässä 6 upeaa vinkkiä, joilla vapusta voi pienellä vaivalla tehdä ympäristöystävällisemmän! Tankkaa nämä alitajuntaasi ja olet valmis vuosisadan vappuun kevyemmällä omallatunnolla.\nNäin kehotettiin viime vuoden vappupassissa – paitsi oivallinen ympäristöteko, voi oikein sijoitettuna poikia myös kelpo tuotot (tai ainakin voit ostaa seuraavan juomasi)!\nKerää kassillinen pulloja.\nÄlä roskaa. Haalarit ovat siitä kelpo asu, että niiden taskuissa voi säilyttää vaikka mitä – esimerkiksi pussia, johon keräät piknikroskat roskikseen kuljetusta varten! Pörssillä on lisäksi kätevä kierrätysastia pulloille ja tölkeille, jonka käyttäminen on erittäin suotavaa. Not so fun fact: oluttölkin maatuminen kestää yli 200 vuotta, tupakantumpin 5-10 vuotta ja serpentiininkin muutaman kuukauden.\nja vältä kertiksiä. Esimerkiksi ylioppilaslakista on moneksi: siitä voi tarjoilla vaikkapa vappuskumpat (tämä on tosin huono vinkki, jota en suosittele)! Voit myös ripustaa oman mukisi roikkumaan haalareihin: tyylikästä ja käytännöllistä. Hätätapauksessa myös ilmapallot voivat pelastaa monesta pulasta. Innokkaimmat käsityöihmiset voivat tietysti myös ilahduttaa itseään ja opiskelutovereitaan virkkaamalla kestoserpentiiniä.\nKeksi tavaroille uusia käyttötarkoituksia\nValitse EU:n luomusertifikaatin ja Fair Trade -merkin omaava viini Alkon hyllyltä. Lisäksi hanapakkaukset ovat pulloja ekologisempi valinta.\nSuosi vastuullisempaa vappuskumppaa.\ntai löydä se omasta kaapistasi. Less is less. Vappurekvisiitan perään voi huudella esimerkiksi Facebookissa Pörssin Löytötori -ryhmässä.\nOsta vappurekvisiitta kirpparilta\nSyö kasvisruokaa. Sipsikaljavegaaniuden ilosanoman ansiosta lähes kaikki perinteiset vappuherkut voi korvata myös kasvisvaihtoehdoilla! Esimerkiksi vihikset, kasvisnakit ja kasvisjauhispyörykät ovat loistovalintoja nälkäiselle vapunjuhlijalle.\nViestijät & Kylterit kouluttautuu Pörssi ja viestinnän ainejärjestöt Imago, Parku ja Lööppi yhdistivät viime syksynä voimansa ja käynnistivät markkinoinnin, viestinnän ja vuorovaikutuksen koulutuskokonaisuuden. Maaliskuun alussa oli Imagon vuoro kouluttaa viestijöitä ja kyltereitä. Koulutuksen veti Ilja Aalto, myynnin pariin eksynyt viestijä, joka työskentelee nykyisin B2B-myynnin parissa Northbound Oy:ssä. Koulutuksen aikana viestijät ja kylterit tutustuivat Iljan johdolla siihen, miltä myynti näyttää viestinnällisestä näkökulmasta ja millaista myynti oikeastaan on. Teksti: Emilia Ström | Bannerin Design: Hanna Kaijalainen\nMiksi jokaisen kannattaa osata myydä? Ilja Aalto avasi koulutuksessa myyntitaitojen hyötyjä jokapäiväisessä elämässä. Jos osaat myydä, sinun on esimerkiksi helppo perustella kaverillesi miksi kannattaisi lähteä mukaan reissuun. Myynnin parissa töitä on tarjolla aina ja lukuisilla eri aloilla. Myyjänä sinulla on myös mahdollisuus käytännössä rajattomaan palkkaan ja huimiin urapolkuihin. Kaikilta vaaditaan hyvää asioiden perustelu-, viestimis- ja vuorovaikutustaitoa – eli myyntitaitoa. Viestintää ja myyntiä yhdistävä ydin on luottamus. Viestintä tähtää luottamuksen luomiseen ja sen ylläpitämiseen, eikä myyntiä voi tapahtua ilman luottamusta. Myynti ja viestintä – kaksi intohimon kohdetta Tätä kirjoittaessani aloin myös pohtia omaa polkuani ja kokemuksiani myynnin parissa. Opiskelen tällä hetkellä viestinnän johtamisen maisteritutkintoa ja pyrin kohti uraa viestintäalalla. Viestinnän lisäksi minulle on ehtinyt kertyä usean vuoden kokemus B2C- ja B2B-myynnistä. Ajauduin myynnin pariin ikään kuin vahingossa – ensin työskentelin vakuutusmyyjänä opiskelun ohella ja sen jälkeen kokopäiväisenä projektikonsulttina multimediaesitteiden parissa. Myynnin kautta olen oppinut paljon itsestäni ja muista ihmisistä. Olen oppinut kuuntelemaan, argumentoimaan ja ideoimaan. Olen oppinut uskaltamaan ehdottaa kauppaa ja sopimaan tapaamisia. Olen rohkeasti mennyt oman mukavuusrajani ulkopuolelle monta kertaa. Ehkä juuri siksi myynti on niin palkitsevaa ja myyntitavoitteiden saavuttamisessa on jotain koukuttavaa. Myynnissä ja viestinnässä on paljon yhtäläisyyksiä, ja niiden osaaminen luo hyvän yhdistelmän työelämän haasteita varten. Anna myynnille mahdollisuus Voin allekirjoittaa täysin Iljan esittämät näkökulmat, ja voin lämpimästi suositella myyntityötä ihan jokaiselle. Vaikka uratavoitteenasi ei olisi työskennellä myynnin parissa, kannattaa kuitenkin kokeilla myyntiä vaikka opiskelun ohessa osa-aikaisena työnä. Saat arvokasta kokemusta, jota voit hyödyntää tulevaisuuden työtehtävissäsi. Kuten Ilja sanoi, hyvä myyjä on ennen kaikkea taitava viestijä ja hyvä ihmistuntija. Tätä kohti kannattaa pyrkiä!\n    23:45\n     \thttps://www.kopojaostokertoo.fi/keskustelupalsta/\n\t\t\t\t\t Miten pystyn valitsemaan opintosuunnan pelkän peruskurssin perusteella? -suuntaa etsivä fuksi\nMene juttelemaan vanhemmille opiskelijoille (esimerkiksi oppiainevastaavat vastaavat mielellään kysymyksiin) ja kysele heiltä eri opintosuunnista. Tutustu myös tutkintoon kuuluviin kursseihin JSBE:n sivuilta, joilta löytyy myös kurssikuvaukset. Mieti ammatteja, joista voisit olla kiinnostunut ja selvitä, mitä sen alan ammattilaiset ovat opiskelleet. Muista kuitenkin olla rohkea ja luoda oma opintopolkusi. Ennen kaikkea, älä stressaa! Kaikista opintosuunnista voi valmistua laajaan skaalaan ammatteja, valinnaisilla opinnoilla saat vaihtelua opintoihin ja voit erottua opintokokonaisuudellasi. Muista myös mahdollisuus poikkitieteellisyyteen. Ajatukset selkenevät varmasti viimeistään opintosuunnan valinta -infossa 9.4! Kuulet jokaisen opintosuunnan esittelyn ja jo valmistuneiden kokemuksia opiskelusta ja sen jälkeisestä urasta. -kopojaosto vastaa\nMiten pääsykoeuudistus tulee vaikuttamaan tuleviin opiskelijoihin/kursseihin? -tuleva pörssiläinen\nPääsykoekirjat ovat lukion kurssikirjoja (YH2 Taloustieto, HI1 Ihminen ympäristön ja yhteiskunnan muutoksessa, MAB5 Tilastot ja todennäköisyys tai MAA10 Todennäköisyys ja tilastot ja pääsykokeissa mahdollisesti jaettava aineisto. Kauppatieteet.fi sivulta löytyy lisää tietoa.) joten fukseilla ei juuri ole tietämystä taloustieteestä tai kauppatieteistä yliopistoon tultaessa. Syksyn fuksiviikot tulevat luonnollisesti olemaan huomattavasti opiskelupainotteisempia kuin ennen, sillä uutta asiaa tulee paljon. Kopojaostolla onkin tärkeä rooli tuoda syksyyn asiapainotteista sisältöä ja kannustaa uusia opiskelijoita opiskeluun. -kopojaosto vastaa\nMikä on tärkeintä mitä voin tehdä koulutukseni eteen? Miten minä voin vaikuttaa koulutukseni laatuun? -pörssiläinen\nAnna palautetta! Kursseja on hankala kehittää haluttuun suuntaan ilman sitä. (Kavereille kurssista valittamiseen menee enemmän aikaa kuin kurssikyselyyn vastaamiseen, ja siitä on varmasti vähemmän oikeaa hyötyä.) Oppiainevastaavat eivät ole jokaisella kurssilla tai tunne jokaista professoria, joten sinun roolisi on tärkeä. Positiivinen palaute on myös tärkeää, jotta tiedetään, mitä tehdään hyvin ja miten muutokset ovat onnistuneet käytännössä. Näin opetushenkilöstö myös näkee, että heidän työtään arvostetaan. Palautetta voi antaa Webropol-kyselyn avulla, suoraan kurssin vastuuopettajalle, kopolle tai oppiainevastaaville. -kopojaosto vastaa\nMiksi kaikkia luentoja ei videoida? -aamu-uninen\nLuentotallenteet ovat kysyttyä oppimateriaalia ymmärrettävistä syistä. Kuitenkin kontaktiopetus on lähtökohtana kauppakorkeakoulun opinnoissa, ja itsenäisesti suoritettavia etäkursseja on jo hyvin tarjolla. Kontaktiopetus on monelle paras tapa oppia, ja se tuo myös säännöllisyyttä arkeen. Jos jokainen kurssi videoitaisiin, saattaisi läsnäolomäärät tippua, ja tyhjälle luentosalille puhuminen tuskin tuntuu kenestäkään fiksulle. Kurssin pitäminen tasokkaana on haastavaa ilman vuorovaikutusta. Vuorovaikutus ruokkii usein opettajan, että opiskelijan motivaatiota kurssia kohtaan. Kurssilla läsnäolo antaa myös mahdollisuuden esimerkiksi kysyä opettajilta tarkentavia kysymyksiä. -kopojaosto vastaa\nkalaGallup Vapun aika on tunnetusti Pörssissä hyvin märkä. Pörssikurssin tutkivan journalismin osasto kävi selvittämässä märän elämän asiantuntijoilta, miten he viettävät vappuaan. Nyt sukelletaan pintaa syvemmälle! Teksti & Kuvat: Jaska Vepsäläinen\n1.\tKuka olet? 2.\tMiten vietät vappuasi? 3.\tTerveisesi pörssiläisille Herra ahven 1.\tBuli-buli-buli-buli 2.\tBlub-blui-buli 3.\tbllblbl-bluuu-blu-blu\nvangittu akvaariokala 1.\tVäärinymmärretty poliittinen vanki 2.\tPoliisi on palkattu suojaamaan rikkaiden omaisuutta, ei kansaa. Mellakan iskiessä, on vain sinä ja eväsi. 3.\tFree Tibet!\nSalakka 1.\tIhan perus-salakka 2.\tKiipelissä 3.\tLukuisista yrityksistämme huolimatta emme saaneet salakalta enempää kommentteja vapun viettoon liittyen.\nVitsi päivässä pitää tohtorin kaukana Teksti & kuva: aleksi Kauppinen\nP*skat vitsit, läppändeerukset & jerryt tulisi kuulua jokaisen kullannupun vakiovarustukseen; koskaan et tiedä, milloin tilaisuus osoittaa verbaalinen kyvykkyytesi ilmaantuu. Esimerkillisiä tilanteita päästä kukoistamaan esimerkiksi on: ensikontaktin luominen ihastukseesi, työhaastattelussa ilmapiirin keventäminen tai vaikkapa anopin hautajaiset. Allekirjoittaneella on positiivisia kokemuksia erityisesti ensimmäisestä esimerkkitilanteesta (konversioprosentti 1,1 %, joka on silti > 0!!), joten en voi kuin suositella. Seuraavaksi olen koonnut omat henkilökohtaisen top 7 -listan loistavista letkautuksista, millä vakaasti uskon juuri sinun, lukijan, onnistumiseen niin parisuhdemarkkinoilla, työmarkkinoilla kuin vaikkapa siellä anopin hautajaisissa.\ntop 7: 1.\tMitä virolainen kemisti tilasi baarissa? Yhden isotoopin :DDD 2.\tMitä huumeiden salakuljettaja sanoi tullissa? Kamalasti pelottaa :D 3.\tMitä pappi sanoi vihkiessään kaksi saimaannorppaa? Älkää hyljeksikö toisianne :DD 4.\tMitä isä sanoi, kun laittoi lapsensa karuselliin? Pistetään vahinko kiertämään :DD 5.\tMiksei ritaria päästetty juhliin? Sillä oli pelti kii :D 6.\tMiksi Darth Vader meni optikolle? Hän ei nähnyt Lukea :DD 7.\tKuinka monesti astronautti saa palkkansa? Kerran kuussa!! :D\nsarjakuva: Ida Nagy\nteksti: Aapo Okkola, Tommi Hokkanen, Jaska Vepsäläinen\nMAKOILUA, NORJAA VAI TAJUTON MORKKIS? teksti: nimimerkki Rämäpää\nVappuviikkojen maratonissa lähes jokainen suorittaja kohtaa jossakin vaiheessa sarjajuhlijan suurimman vihollisen - kankkusen. Kun kohmelo uhkaa kevään kohokohdan menoja, on syytä tunnistaa oma krapulatyyppinsä sekä mahdollisesti tarvittavat parannuskeinot. Onnistuneen diagnoosin tekemiseksi tulee kysymyksiin vastata rehellisesti ja parhaan kykynsä mukaan - vaikka kuinka tekisi mieli kieltää kaikki. Miten iltasi sujui? A. Sosialisoitumisen ja muutaman juoman jälkeen lähdin ajoissa kotiin oman peiton alle. B. Pilkkuun asti bailattiin, sitten mäkkärin kautta kotiin. C. Parin shotin jälkeen löysin itseni vessan lattialta. Ulos baarista lähdin portsarin saattelemana. D. Muistikuvat katoavat puolen yön maissa... Mitä joit? A. Mietoja. B. Viiniä. C. Kaikkea sekaisin - eikä muuten kannattanut. D. Sen kun tietäisi. Millainen herätyksesi oli? A. Heräsin aikaisin aamulla omasta sängystä. B. Mikä herätys? Oon makoillut koko päivän. C. Norjan kielikurssi vessassa, pitkä oppimäärä. D. Heräsin ihan muualta kuin olisi pitänyt. Miltä kämppäsi (tai sen toisen kämppä) näytti herättyäsi? A. Illan tavarat on vielä purkamatta laukusta, mutta muuten priimaa. B. Vaatteet lojuvat pitkin lattiaa, yöllinen pizza on jäänyt pöydälle ja muutenkin kämppä on kuin pommin jäljiltä. Koskahan täällä on edes viimeksi siivottu? C. Oon sentään tajunnut ottaa ämpärin viereen ennen nukkumaanmenoa. Mut... Nukkuuks meidän vakiobussikuski ihan oikeesti mun keittiön lattialla? D. Vieressä nukkuu joku ihan tuntematon tyyppi. Onkohan tää sen kämppä? Millainen olosi on nyt? A. Pirteä! Siivosin jo kämpän, kävin luennolla ja hoidin pari asiaa kaupungilla - mitäs seuraavaksi? B. Päätä särkee ja väsyttää. C. Jos liikun millinkin niin tulee yrjö. D. Häpeän, syyllisyyden, suuttumuksen ja kauhun tunnemelska... Mitä olet syönyt tänään? A. Sitä samaa kuin aina muutenkin! B. Woltitin safkaa kotiin. C. En mitään - koska kaikki tulee ylös. D. Roskaruokaa v*tutukseen...\nOvatko tavarasi tallessa? Entä ehjinä? A. Tottakai - mikä kysymys tää nyt on? B. En ole jaksanut tarkistaa. C. Toinen kenkä on kadonnut ja haalareissa on oksennusta. D. Lompakko hukassa ja puhelin rikki... Miltäs peilissä näyttää? A. Fresh niin kuin sushi! B. Ihan kuin en olisi käynyt suihkussa viikkoon. C. Miltä näyttää kuolema? D. Näyttäisi olevan tikit päässä. Jos kankkusesi olisi satu tai elokuva, mikä se olisi? A. Joku Disney-leffa, joka päättyy sanoin "...and they lived happily ever after". B. Ruusunen - voisin nukkua sata vuotta. C. Die Hard. D. Keisarin uudet vaatteet. Lähdin baariin hienoissa vaatteissa ja taskut täynnä rahaa, heräsin alasti ja rutiköyhänä. Day 2 (tai 3, 4...)? A. Joko mennään?! B. Voisin nukkua vielä hetken... C. En juo enää ikinä. D. Jospa sillä unohtuisi eiliset toilailut. (Jos vastasit jotakin muuta kuin A, vastaa uudestaan.) TULOKSET Eniten A-vastauksia: Duracell-pupu. Onnittelut! Olet hallinnut alkoholinkäyttösi esimerkillisesti ja välttynyt kankkuselta. Sinulla riittää virtaa vaikka muille jakaa - ei kun radalle vaan! Eniten B-vastauksia: Lahna Netflix, tilaussafka ja oma sänky ovat se juttu. Sinua ei saa darraisena nousemaan ylös turhan takia! Eniten C-vastauksia: Oksentaja Illalla taisi upota turhankin paljon juotavaa ja kroppasi ilmaisee asian näyttävästi. Varaa ämpäri viereesi ja muista nesteyttää itseäsi (ei alkoholilla) - kyllä se siitä helpottaa, vaikka kuolemalta tuntuukin! Eniten D-vastauksia: Mr. / Ms. / Hlö. Morkkis Muisti meni, tavarat katosivat ja taisit töhöillä muutenkin aika urakalla. Ei ihme, että ottaa pannuun. Käy etsimässä vertaistukea Selkkarista tai Ruka-mökistä. Tasatulos: Sekasikiö Yhtenä hetkenä olet energinen, toisena nukuttaa, kolmantena laattaat ja neljäntenä itsekunnioitus on menetetty. Kankkusessasi ei ole järjen hiventäkään. Pörssikurssi II/18\nhoroskooppi teksti: Riikka Ojanperä | kuva: pexels.com\nVesimies 20.1.-19.2. Maailmankaikkeus on tänä vappuna sinun puolellasi. Leivo munkkeja, osallistu Beer Pong-turnaukseen tai lähesty salaista vappuihastustasi… Mihin tahansa sinä tänä vappuna ryhdytkin, tulet menestymään!\nLeijona 23.7.-22.8. Vappuna aurasi loistaa kuin Naantalin aurinko! Sädehdi valoasi kanssajuhlijoihin ja nauti loppumattomasta vapusta täysin skumppasiemauksin. Vaikka skumppa onkin hyvää, muista myös voitehista vanhin, ettei iltasi pimene liian aikaisin.\nKalat 20.2.-20.3. Vappuna saa vältellä vastuita luvan kanssa. Älä siis stressaa turhia, vaan poksauta skumppapullo ja mutusta tippaleipää. Kuplien noustessa päähän saatat jopa keksiä, miten parannat vapunjälkeistä, hieman heikohkoa taloustilannettasi.\nNeitsyt 23.8.-22.9. Tänä vappuna elämäsi tulee saamaan uuden suunnan. Ehkä kohtaat uuden rakkauden tai keksit loistavan bisnesidean. Kannattaa kuunnella vappuradiota korvat höröllä, sillä universumi saattaa viestiä sinulle jotain radiotaajuuksia pitkin.\nOinas 21.3.-20.4. Vappusi alkaa vahvasti, mutta jossain kohtaa huomaat mielialasi ja humalatilasi lähtevän laskusuuntaan. Elämä ei kuitenkaan irvistellen somene, joten hymyä huuleen, simapullo kouraan ja uuteen nousuun!\nVaaka 23.9.-23.10. Nyt on aika keskittää kaikki voimavarasi vapunviettoon, sillä vappusi tulee olemaan railakas ja pitkä. Muista, että rapatessa roiskuu, tekevälle sattuu eikä kukaan ole seppä syntyessään. Sinulla on kyllä aikaa parannella vappuhaavojasi koko loppukesä.\nHärkä 21.4.-20.5. Tänä vappuna sinun kannattaa haastaa itsesi. Poistu mukavuusalueeltasi ja osallistu tapahtumiin, jotka ajattelet väsyneessä mielentilassa skippaavasi. Lopussa kiitos seisoo ja tunnet kokeneesi elämäsi maagisimman vapun.\nSkorpioni 24.10-22.11. Talvesi oli synkkä ja ankea, oletko mahdollisesti opiskellut liikaa? Ei hätää! Vappuna on aika unohtaa akateemiset velvollisuudet ja rentoutua esimerkiksi kulttuurin parissa. Sivistä siis itseäsi näyttämötaiteen parissa ja suuntaa askeleesi Vappuspeksiin.\nKaksoset 21.5.-21.6. Jokin asia painaa mieltäsi. Et kai vain muistele viime vapun räntäsadetta? Menneitä on turhia murehtia, joten vedä haalarit jalkaan ja nosta vappufiilis kattoon! Saatat yllättyä positiivisesti, kuinka hyvin asiat menevätkään, kun asenne on oikea.\nJousimies 23.11.-22.12. Olet odottanut vappua kuin kuuta nousevaa. Odotuksesi palkitaan ja vappusi sujuu kuin tanssi! Muista kuitenkin, ettei kaikki ole aina selvää kuin pläkki… Rukan excun jälkeinen aamu saattaa yllättää.\nRapu 22.6.-22.7. Taloustilanteesi huolettaa sinua ja mietit, miten selviät kaikista vapun tapahtumista. Nyt on aika punnita tarkasti, mihin käytät aikasi ja rahasi. Ehkä voisit säästää esimerkiksi valmistamalla vappusimasi itse?\nKauris 23.12.-19.1. Tähdet ja kuut eivät ole puolellasi tänä vappuna. Kenties pakollinen luento osuu juuri parhaimpien vappurientojen päälle? Vaikean valinnan kohdalla on syytä punnita potentiaaliset vaihtoehdot tarkasti. Kuuntele myös, mitä kosmos kehottaa sinua tekemään… Vappu on kuitenkin vain kerran vuodessa.\nVaro va ar a a! Teksti: nimimerkki: maineidemme suojelija Kuvat: Aleksi Kauppinen & Hanna Kaijalainen\nVappu, kuten opiskelijaelämä yleensäkin on suurta roolileikkiä eri teemaisine juhlineen. Viimeaikaisten tapahtumien valossa elämme kuitenkin whistle blowereiden aikaa, jossa yksikin harha-askel saattaa johtaa yksilön ja organisaation julkiseen nöyryytykseen. Pelastaakseni teidät ja Pörssin tältä kurjalta kohtalolta olen koonnut pähkinänkuoreen muutamia hahmoja, joiksi saattaisitte juhlahumussa harhautua pukeutumaan ja kerron, miksi teidän ei tulisi sitä tehdä. Disney-prinsessat Tuhkimo, loukkaat vähävaraisia sekä uusioperheiden lapsia. Frozen, olet heikoilla hangilla, kytköksiä saamelaisuuteen, kuulen jo mielien pahoittuvan. Lumikki, haluatko todella esiintyä lyhytkasvuisten alistajana? Ruusunen, narkolepsia on todellinen sairaus, ei leikin asia. Pocahontas, Frozenin malliin kierrä kaikki alkuperäiskansoihin viittaavat hahmot. Muut satuhahmot Ihaa, loukkaa masentuneita. Parempi unohtaa kaikki Puolenhehtaarin metsän asukkaat, joiden on tulkittu kunkin sairastavan jotakin mielenterveyden sairautta. Mielenterveys ei ole leikin asia. Helinä-keiju tai Peter Pan, Mikä-mikä-maa on ansoja täynnä, loukkaat heitä ketkä eivät voi tai halua kasvaa isoiksi. Cruella de Vil, koiranpentujen tappaja, tarvitseeko tätä edes käsitellä? Ihmistyypit Vanhus, teini, keski-ikäinen, lapsi tai vauva, ihmistyyppien ominaisuuksien ilmentäminen tapahtuu usein karikatyyrien kautta, jolloin vähättelyn ja loukkaamisen vaara on suuri. Blondit, esineellistämisen vaara Työukko, varo liian ronskia otetta Nainen tai mies, varo astumasta tiukkoihin sukupuolirooleihin, ristiin pukeutuminen on no go, jos et ole aidosti drag-piireissä ja osaa tekniikkaa. Eri maiden kansalaiset ja historian tapahtumat Kansallisuuksia esittäessä sortuu ihmistyyppien tavoin tiettyjen piirteiden karrikointiin, jolloin ollaan vaaravyöhykkeellä. Varo erityisesti historiallisten sorron elementtien esiin tuomista. Julkisuuden hahmot Trump, loukkaavaa yhdysvaltalaisia kohtaan, epäsopivaa sekä kannattajien että vastustajien joukossa: kannattajien mielestä ei ole sopivaa kuvitella voivansa nousta heidän erinomaisen johtajansa ilmentymäksi; vastustajien mielestä yksikin Trump on jo liikaa. Kaikki hengelliset hahmot kannattaa kiertää kaukaa, loukkaat jo pelkästään tekemällä jumalan kuvan itsestäsi. Kim Kardashian, mitä ominaisuuksia hyödyntäisit? Muhkeat muodot kannattaa unohtaa - jos pystyt toteuttamaan hahmoa tuomalla esiin hänen erinomaiset kykynsä äitinä ja bisnesnaisena saatat selvitä kuivin jaloin. Hitler, älä edes harkitse. Sinä itse Kuka sinä todella olet? Älä tee väärää tulkintaa. Älä loukkaa itseäsi. Pörssikurssi II/18\nTutustu, kuuntele ja huutele: vappuradiojkl.net\nvappuradiojkl ja #vappuradiojkl\nle l ä j ä s s i r e Eett\n8 1 0 2 . 5 . 1 23.4 -\nLuvassa muun muassa: Yöradio No Reason Radio Luontoradio Paskaradio Life Coach Grannies Elämän soundtrack Audio-oodi Dublinille Jeesus-radio 2.0 JES:in pojat Menkkaradio Isot miehet trinkillä MM-futisradio\nMikään ei ole pyhää! Vappuradion tekee:\nMukana myös muita ainejärjestöjä: Parku ry, Pörssi ry, Imago ry Linkki Jyväskylä ry\nOpiskelijaradio tulee kovempana kuin koskaan: sata tuntia ohjelmaa ja useita julkkisvieraita teksti: Jyri salonen\nVappuradio JKL tuo ääniaalloille muun muassa muusikko Mikko von Hertzenin, pornotähti Mr. Lotharin ja psykoterapeutti Maaret Kallion. Nettiradion lähetykset pyörivät 23.4.-1.5. Neljättä kertaa Jyväskylän vappuhulinoihin rynnistävä Vappuradio JKL on tänä vuonna isompi kuin koskaan aiemmin. Lähetystunteja kertyy yhdeksän päivän ajalle yhteensä yli 100 ja erilaisia ohjelmia noin 50 kappaletta. Vappuradio JKL on kokonaan opiskelijavetoisesti tuotettu kokonaisuus, jossa toimintaa pyörittää ja ohjelmia tekee noin kymmenhenkisen ydintiimin lisäksi yli 70 Jyväskylän yliopiston opiskelijaa. Nettiradio ja ohjelmakartta löytyvät osoitteesta www.vappuradiojkl.net Seuraa Vappuradiota somessa!\n &  @vappuradiojkl Pörssin ohjelmat vappuradiossa Kuvat: jaska vepsäläinen (yöradio), Hanna Kaijalainen\nEsko & Märkä, Luontoilta 25.4. keskiviikko klo 18-20\nLuonnollisesti luonnon ääniä. Tässä lähetyksessä ollaan niin luonnollisen asian äärellä, ettei tähän oikeastaan eläimiä kannata sotkea. Juontajina toimivat Esko ja Märkä. Tähän luontoiltaan ei muuten presidentit soittele! Rattoisaa radiospektaakkelia varten kannattaa kaivaa kaapista vanhat jallut esille, sillä vieraana studiossa on Mr. Lothar!\nYöradio ”Tommi Eetterissä” 25.4. keskiviikko klo 20-22\nIsot miehet trinkillä 27.4. perjantai klo 11-13\nOn yö. Tai no, kuvittele että on yö. Emme saaneet lähetystiloja yöradiota varten käyttöömme kello 22.00 jälkeiseksi ajaksi. Miten kukaan voi kuvitella, että Suomeen syntyisi yhtään aitoa korkeakulttuuria ilman edullisia päihteitä ja 24/7 taidetiloja? Otetaan tila takaisin! Tila, eli Eetteri! Yöradio “Tommi Eetterissä” laittaa Tommin & studioavustajat “Tallipojat” mitä erikoisempiin ja hassunkurisimpiin tilanteisiin niin yliopistomaailmassa kuin sen ulkopuolellakin!\nIsot miehet trinkillä -ohjelma on kooste hauskoista vuoden aikana tapahtuneista sattumuksista, joita on käynyt, kun ollaan oltu ottamassa trinkkiä. Isojen miesten trinkkikerhoon kuuluu muutamia Jyväskylän yliopiston opiskelijoita. Kertomuksissa käydään läpi vuoden aikaiset trinkkikerhon kokoontumiset, joista jokainen on jollain tavalla eskaloitunut - tai siis eskelöitynyt. Pörssikurssi II/18\nOte vuoden 2008 historiikista: Pörssi haastajana Pörssi oli vapputempausten ohella muutenkin aktiivinen tapahtumanjärjestäjä ja haasteiden esittäjä. Erilaisissa liikunta- tai urheiluhaasteissa ei voittoa ratkaistu nopeimmalla tai pisimmällä suorituksella, vaan sillä kuinka monen jäsenen voimin kilpailevat organisaatiot olivat tapahtumassa edustettuina. Esimerkkinä tällaisesta haasteesta ja haastetun suhtautumisesta asiaan käyköön tämä Pörssin lehtileikekirjasta löytynyt lehtileike vuodelta 1969: PÖRSSI HAASTOI ja lääni suostui.\nHerra maaherra ja muut reippaat lääninhallituksen työläiset Kysymme, löytyykö vastusta. Haastamme Teidät ankaraan kävely- ja hiihtokilpailuun. Tässä ei tapa matka eikä vauhtikaan, vaan nyt katsotaan naamoista, kumpi niitä saa enemmän liikkeelle. Lääninhallitus vai Pörssi, virkaihmiset vai taloustieteen opiskelijat. Etukäteen meitä naurattaa komea voittomme. Aseet saatte valita itse; sukset tai tossut, ja vaikka molemmat. Niillä sohitaan kiivaasti kohti Kolmisoppista ja takaisin. Yhteislähtö tapahtuu Yliopiston edestä Alvarin aukiolta ensi sunnuntaina kello 11.00. Taistelun tehostamiseksi ja nautittavuuden lisäämiseksi Karjakunta on luvannut aseistaa osapuolet vielä tikuilla ja makkaroilla. Me aiomme näyttää kuka on maan herra näissäkin asioissa. Ainut pelkomme on, ettei Teistä ole haasteen vastaanottajiksi. Molemmat voittaa, mutta kumpi enemmän, sitä täytyy koittaa. Jyväskylän yliopiston taloustieteiden opiskelijain yhdistys PÖRSSI Todistajien läsnäollessa haasteen omakätisesti toivat Hannele Tawast Tapani Nummi\nJyväskylän Yliopiston taloustieteelliselle yhdistykselle Pörssille Olemme hyvin yllättyneitä siitä, että Pörssi on rohjennut ryhtyä ”haastamaan” meitä virkanaisia ja -miehiä ja näin anastaa itselleen virkamiehille kuuluvia tehtäviä. Rikoslain mukaan virkavallan anastuksesta seuraa rangaistus, jonka tulette saamaan ensi sunnuntaina, kun joudutte häpeämään murskahäviötänne kävely- ja hiihto-ottelussa. Pelkonne siitä, ettemme uskaltaisi ottaa haastetta vastaan on suorastaan lapsellinen. Me olemme kestäneet 50 kilometrin kävelyitä, ja meitä ihmetyttääkin matkan lyhyys: eihän esittämällänne reitillä pääse edes hikeen tosikävelyyn tai -hiihtoon tottunut. Toivokaamme, että sunnuntaina on lämmin ja aurinkoinen sää ettei meidän tarvitsisi palella Teidän vauhdissanne ja lyhyellä reitillänne! Puhutte jo etukäteen komeasta ”voitostanne”. Saattaa olla, että olette tottuneet voittoihin liike-elämässä. Mutta nyt yritätte niitä sellaisella alueella, jolla Teillä ei ole mitään mahdollisuuksia, varsinkin kun tiedämme, kuinka kova vastustaja Teillä on. Jotta jaksaisitte vielä takaisinkin Kolmisoppiselta, voitte nauttia siellä Mallasjuomien virvoitusjuomia vahvistukseksenne. – Kun siirrytte sunnuntaiaamuna suoraan toimintaan, olemme vakuuttuneet siitä, että siinä pörssissä teidän osakkeenne romahtavat! Jyväskylässä maaliskuun 3.päivänä 1969. Maaherra ja muut lääninhallituksen työtätekeväiset\nLähde: Seppälä, J.2008: Hyvää vuodesta 1968. Kopiojyvä Oy, Jyväskylä\nPörssi ry läpi vuosikymmenten: 2010-luvun vapun viettoa Jutun on koostanut Hanna Kaijalainen | Kuvat: Aleksi Kauppinen , Hanna kaijalainen\nuhlavuoden toinen kvartaalin pörssiläinen on Elli Karppinen. Hän toimi tänä vuonna Pörssin perinteisen rinneriehan Laajavuoren osuuden vastuuhenkilönä. Elli on osoittanut pyyteetöntä halua auttaa milloin missäkin tilanteessa. Tämä neiti on aina ystävällinen kaikille ja osallistuu Pörssin toimintaan hyvällä hengellä - hänen apuunsa ja sanaansa voi aina luottaa. Entisen kopojaostolaisen sydän sykkii edelleen kopoilulle, sillä hän toimii tänä päivänä myös Tiedekuntaneuvoston varajäsenenä. Elli on edistynyt opinnoissaan jo pitkälle, mutta silti on pysynyt fuksivuodesta lähtien mukana tapahtumissa ja toiminnassa. Kerran pörssiläinen, aina pörssiläinen. Onnea Elli!


Hotellit – Esteettömät huoneet – Antioquia | Hotels.com\nHotellit – Esteettömät huoneet – Antioquia\nHotellit (Esteettömät huoneet) – Antioquia\nEtsi hotelleja, joissa on palvelu Esteettömät huoneet – Antioquia\nHotellit (Esteettömät huoneet) – El Poblado\nHotellit (Esteettömät huoneet) – Santa Fe de Antioquia\nHostal Restaurante Guaracu3 tähteä\nHotellit (Esteettömät huoneet) – Itagui\nEsteettömät huoneet-hotellit kohteessa Antioquia\n– Hotels.comin kautta voit tehdä helposti varauksen Esteettömät huoneet-hotelliin kohteessa Antioquia. Nopean verkkohakumme avulla voit tehdä seuraavaa:\netsiä, vertailla ja tarkastella palveluita Esteettömät huoneet tarjoavia hotelleja kohteessa Antioquia tähtiluokituksen, palveluiden, teeman, sijainnin, kaupunginosan tai ketjun perusteella\nTiesitkö tämän? Kohteen Antioquia palveluita Esteettömät huoneet tarjoavista hotelleista suosituin on &TravellersChoice1.\nVertaile, tarkastele ja varaa edullisesti ja alennetuin hinnoin palveluita Esteettömät huoneet tarjoavia hotelleja kohteesta Antioquia Hotels.comin kautta.


Tulkintaa rotumääritelmästä - Suomen Owczarek Podhalanskit ry.\nROTUMÄÄRITELMÄ JA SEN TULKINTA\nFCI:n ryhmä: 1 lammas- ja karjakoirat\nKäyttötarkoitus: Paimen- ja vahtikoira\nRodun kunnioitusta herättävä olemus ja\nkauneus tekevät siitä hyvän seuralaisen.\nRotumääritelmä ja sen tulkinta -artikkeli on julkaistu Suomen Owczarek Podhalanskien jäsenlehdessä 3/2004. Kirjoittaja on Elena Ruskovaara.\nLupauduin kirjoittamaan lehteenne artikkelin owczarek podhalanskin rotumääritelmästä. Olen pyrkinyt tuomaan esille näkemykseni rodusta ja sen kehityssuunnasta. Tarkoituksenani on valottaa rotumääritelmää siten, että se olisi mahdollisimman ymmärrettävä rodun uusille harrastajille, ja toisi myös ajattelemisen aihetta pitkään rodun parissa toimineille kasvattajille.\nOlen vasta muutama kuukausi sitten valmistunut rotunne ulkomuototuomariksi, enkä siis tällä saralla omaa suurta kokemusta. Olen kuitenkin seurannut rotuanne aina Brno’n maailmannäyttelystä asti. Silloisessa Tsekkoslovakiassa järjestettiin kesällä 1990 maailmannäyttely, jossa rotu kansainvälisen kennelliiton toimesta esiteltiin. Sittemmin rotu on saanut hyvän jalansijan Suomessa ja olen innolla seurannut rotua.\nOma rotuni on slovakiancuvac, ja tämän rodun parissa olen toiminut koko ikäni. Toisaalla tässä lehdessä on tarkempi esittelyni. Koska oma koirataustani on sukulaisrodussa, haluan myös korostaa niitä eroja, joita isoissa valkoisissa 1-ryhmän roduissa on.\nSuosittelen tutustumista muihin isoihin valkoisiin paimenkoiriin niin ”livenä”, kuin myös rotumääritelmien valossa. Tulet löytämään rotumääritelmistä paljon yhdenmukaisuuksia, mutta huomaa erot myös pään muodossa ja linjoissa, kuono-osan pituudessa, ryhdissä ja raajojen sekä hännän asennossa. Pääset tutustumaan rotumääritelmiin kätevästi Suomen kennelliiton nettisivujen kautta. Suora osoite rotumääritelmäsivulle on: http://www.kennelliitto.fi/nayttelyt_fci_rodut.htm.\nOlen merkinnyt sanatarkat rotumääritelmän lainaukset kursiivilla ja lihavoinnilla. Muu tekstiosuus on omaa pohdintaani. Haluan tällä artikkelilla herätellä rodun ihmisiä keskustelemaan rodusta ja sen ominaispiirteistä sekä toivottavasti kasvattaa tietämystä tästä meille kaikille rakkaasta rodusta.\nPaimen- ja vahtikoira. Rodun kunnioitusta herättävä olemus ja kauneus tekevät siitä hyvän seuralaisen.\nVuosisatojen saatossa on Keski- ja Etelä-Eurooppaa halkovien vuoristojen eri puolille syntynyt toisiaan paljolti muistuttavia koirarotuja. Ranskalaisilla on pyreneittenkoira (joka tosin kuuluu rotujakomme mukaisesti FCI 2-ryhmään), italialaisilla maremmano-abruzzese, slovakeilla slovakiancuvac, puolalaisilla owczarek podhalanski ja unkarilaisilla unkarinkuvasz. Rodut muistuttavat käyttötarkoitukseltaan ja ulkonäöltään paljon toisiaan, ja sukulaisuussuhde onkin ilmeinen. Käyttötarkoituksensa mukaisesti rodut kuuluvat vartijapaimeniin, ja tämä tarkoittaa sitä, että varsinainen alkuperäinen käyttötarkoitus on ollut lammaslauman suojelu susia, karhuja ja varkaita vastaan. Lammaslauman koossa pitäminen on ollut joillakin alueilla osa rodun tehtäväkuvaa, mutta myös erikseen paimenkoiriksi jalostettuja rotuja näiltäkin alueilta löytyy (pyreneittenpaimenkoira, polski owczarek nizinny jne).\nVoimakas ja tiivisrakenteinen koira, joka ilmentää kestävyyttä ja liikkuvuutta.\nYleisvaikutelmaltaan erinomaisella rotunsa edustajalla on siis voimakas luusto, ei hento, eikä liioin raskas. Tiivis rakenne vaatii pitkää rintakehää ja lyhyehköä lanneosaa. Tärkeä osa haluttua yleisvaikutelmaa on koiran hyvä lihaskunto ja halu liikkua.\nSuorakaiteen muotoinen; urokset ovat hieman lyhyempiä kuin nartut.\nMonissa roduissa sanotaan, että nartut ovat hiukan pitkärunkoisempia kuin urokset. Tätä on selitetty mm. narttujen pidemmällä lanneosalla, jota nartun mahdolliset pennut tarvittaessa hyödyntävät sikiövaiheessa. Perusperiaate paimenkoirilla on, että ne ovat mittasuhteiltaan korkeuttaan pidempiä. Koiran korkeudella tarkoitetaan säkäkorkeutta ja rungon pituus mitataan etuosan uloimmasta luusta (rintalastan kärki) takaosan takimmaiseen luuhun (istuinluun kärki).Virheellisiä mittasuhteita ovat neliömäisyys ja liian pitkärunkoisuus.\nRauhallinen, älykäs ja tarkkaavainen.\nRauhallisuus on yksi vartijapaimenen perusominaisuuksista silloin, kun koira ei ole työssä. Huomaathan, että tyypillistä ei siis ole pälyilevä olemus, ei liioin arkuus, salakavaluus eikä epäluuloisuus. Käsitykseni mukaan hyvähermoinen owczarek podhalanski, joka on oikealla tavalla sosiaalistettu elinympäristömme vaatimuksiin, on näyttelytilanteessa välinpitämättömän viileä tuomarin lähestyessä koiraa. Omanarvontuntoinen rotunsa edustaja seisoo ryhdikkäänä ja ylväänä omilla raajoillaan, eikä ole erityisen kiinnostunut tuomarista, mutta ei myöskään pelkää, pyri karkuun, saatikka ole aggressiivinen. Nuoret koirat ovat usein epävarmoja ja tottumattomia, mutta niidenkin tulee olla näyttelytilanteessa – tuomarin oikein niitä lähestyessä – käsiteltävissä.\nPÄÄ: Kuiva ja sopusuhtainen runkoon nähden, asennoltaan keskikorkea sekä seistessä että liikkeessä.\nKALLO-OSA: Sivulta katsottuna hieman kaareva; otsauurre on matala.\nOTSAPENGER: Selvästi havaittava, mutta ei jyrkkä.\nKIRSU: Keskikokoinen ja väriltään musta; sieraimet ovat avoimet.\nKUONO-OSA: Vahva, vähitellen kapeneva ja samanpituinen tai hieman pitempi kuin kallo; kuonoselkä on leveä.\nHUULET: Mieluiten tiukat ja tiiviit; huulten reunojen tulisi olla mustat.\nHAMPAAT / PURENTA: Hampaat ovat vahvat ja tasaisessa rivissä. Leikkaava purenta, tasapurenta on sallittu.\nSILMÄT: Keskikokoiset, ilmeikkäät, hieman vinoasentoiset ja väriltään tummanruskeat; silmäluomien reunat ovat tummat.\nKORVAT: Kiinnittyneet silmien ulkokulman korkeudelle tai hieman ylemmäksi, keskipitkät, melko paksut, kolmion muotoiset ja tiheäkarvaiset. Korvien etureuna on kevyesti päänmyötäinen. Korvalehdet ovat liikkuvaiset.\nPää eri yksityiskohtineen on tärkeä osa koiraa ja sen rotutyyppiä. Yksityiskohdat nousevat esille myös silloin, kun haluamme nähdä erot sukulaisrotujen välillä. Owczarek podhalanskin kuuluu olla varsin ryhdikäs, niin liikkeessä kuin seistessä. Tällainen kaulan ja pään asento on rodunomainen vain tälle valkoiselle vartijapaimenelle. Kun rodun usein mainitaan olevan isoista valkoisista se suurin ja näyttävin, on yksi syy siihen mielestäni juuri ryhdikkyys, pään asento ja korostunut säkäosa. Pelkkä suuri säkäkorkeus ei tätä haluttua olemusta tuo, sillä rotumääritelmien antamien kokosuositusten valossa owczarek podhalanski ei suinkaan ole korkein valkoisista vartijapaimenista.\nPään ja jäljessä esitellyn kaulan halutaan olevan kuiva. Tällä tarkoitetaan sitä, että koiralla ei ole roikkuvat huulet, ei löysää kaulanalusnahkaa, eikä myöskään roikkuvat silmäluomet. Owczarek podhalanskilla hyväksytään sukulaisiaan alemmas kiinnittyneet korvat ja lisäksi kuono-osan toivotaan olevan pidempi kuin sukulaisroduilla (muilla samanpituinen kuin kallo, tai jopa lyhyempi).\nKAULA: Keskipitkä, lihaksikas, ei löysää kaulanahkaa. Kaulan karvapeite muodostaa tuuhean harjan. Kaulan ylälinja on selkää korkeammalla.\nRUNKO: Pitkä ja voimakas.\nSÄKÄ: Selvästi erottuva ja leveä.\nSELKÄ: Suora ja leveä.\nLANNE: Leveä ja tiivis.\nLANTIO: Hieman viisto.\nRINTAKEHÄ: Syvä; kylkiluut ovat viistot, eivät kovin voimakkaasti kaareutuneet.\nEdellä on kuvattu perusominaisuuksia, joita tällaiseen käyttötarkoitukseen luodun koiran anatomialta vaaditaan. Suosittelen kiinnostuneita tutustumaan koira-anatomian kirjallisuuteen, jotta käsitteet säkä, lanne, selkä ja lantio tulevat oikein ymmärretyiksi.\nHÄNTÄ: Ei liian korkealle kiinnittynyt, asennoltaan selkälinjan alapuolella; innostuneella koiralla häntä nousee selkälinjan yläpuolelle, ei kuitenkaan kiertyneenä. Häntä ulottuu lepoasennossa kintereeseen. Hännänpää voi olla hieman kaartunut.\nHännän asento on useilla koirilla näyttelykehässä liikkuessaan turhan korkea. Tähän voi syynä olla lantion virheellinen pituus ja asento (liian lyhyt ja/tai jyrkkä lantio), kuten myös hännän kiinnittyminen liian ylös. Toinen yleinen syy on koirien keskinäinen uho, sillä etenkin urokset mielellään ryhmässä liikkuessaan kukkoilevat toisilleen hännät pystyssä. Paras hetki arvioida koiran hännänasentoa on silloin, kun koira on yksilöarvostelussa. Liian korkea-asentoinen häntä mainitaan rotumääritelmän loppuosassa virheiden joukossa, joten varmaan asiaan todella tulee kiinnittää huomiota.\nYLEISVAIKUTELMA: Eturaajat ovat lihaksikkaat ja voimakasluustoiset, eivät kuitenkaan liian raskasluiset; edestä katsottuna suorat ja yhdensuuntaiset.\nLAVAT: Tiiviit ja hieman viistot.\nKÄPÄLÄT: Tiiviit ja muodoltaan soikeat kuten melko suuri nyrkki. Varpaiden välissä on karvaa. Päkiät ovat vahvat, lujat ja tummat. Kynnet ovat vahvat, tylpät ja tummat.\nYLEISVAIKUTELMA: Takaraajat ovat kohtuullisesti kulmautuneet ja takaa katsottuna pystysuorat, sivusta katsottuna hieman taka-asentoiset.\nVÄLIJALAT: Sivulta katsottuna pystysuorat.\nKäpälät ovat koiran tärkeä työväline, ja siksi niiden tulee olla toiminnallisesti oikeanlaiset; varpaat tiiviisti yhdessä ja käpälät muodoltaan soikeat. Päkiät toimivat ”iskunvaimentimina” ja siksi niiden toivotaan olevan lujat. Muuta pigmenttiä mukaillen kynsien ja päkiöiden toivotaan olevan tummat.\nKulmauksiin kannattaa kiinnittää huomiota, sillä ylilyönnit suuntaan tai toiseen ovat varsin yleisiä. Owczarek podhalanskin tulee olla kohtuullisesti kulmautunut edestä ja takaa. Kohtuullisuus ei tarkoita niin usein nähtyjä voimakkaita takakulmauksia ja suoria etukulmauksia, vaan se tarkoittaa tasapainoa kulmausten välillä ja nimenomaan kohtuullisuutta. Takaraajojen toivotaan olevan taka-asentoiset; tämä on jälleen yksi niistä isojen valkoisten eroavaisuuksista. Tarkistapa mitä maremmano-abruzzesen rotumääritelmä sanoo lantion ja sen myötä takaraajojen asennosta. Mielestäni owczarek podhalanskin rotumääritelmä haluaa takakulmauksia olevan sen verran, että koiran seisoessa kinner kohtisuorassa alustaan nähden asettuu takaraaja juuri rungon taakse. Enempää takakulmauksia minä en ainakaan rodulle kaipaa. Eturaajojen kulmausten tulee noudattaa takaraajojen kulmauksia, jotta koiran rakenne on tasapainossa ja se pystyy liikkumaan halutulla askelpituudella.\nKARVA: Päässä, kuonossa, eturaajojen etuosassa ja takaraajoissa kintereiden alapuolella karva on lyhyttä ja tiheää. Kaulassa ja rungossa karva on pitkää, tuuheaa, suoraa tai hieman laineikasta ja kovan tuntuista. Pohjavilla on tuuhea. Kaulassa on runsas kaulus, reisissä karva on tuuheaa ja pitkää ja hännässä on tuuhea viiri.\nVÄRI: Yksivärinen valkoinen, pienet kermanväriset merkit eivät ole toivottavia.\nSÄKÄKORKEUS: Urokset 65 – 70 cm ja nartut 60 – 65 cm.\nKaikki poikkeamat edellämainituista kohdista luetaan virheiksi suhteutettuna virheen vakavuuteen.\nSyvä otsauurre; puutteellinen pigmentti kirsussa, silmäluomien reunoissa ja huulissa; vaaleat ns. karhun silmät; sisäänpäin kiertyneet silmäluomet (entropium); korkealle kiinnittyneet, taaksekääntyneet tai typistetyt korvat; asennoltaan vaakasuora kaula; takakorkeus; jatkuvasti selkälinjan yläpuolella oleva häntä; takaraajojen kannukset; varpaiden välissä olevan karvan, kauluksen tai raajojen hapsujen puuttuminen.\nLiian matala otsapenger; suippo kuono; useiden hampaiden puuttuminen; ylä- tai alapurenta; ulospäin kiertyneet silmäluomet (ektropium); kihara tai silkkinen karvapeite; pohjavillan puuttuminen; laikullinen väritys; hermostunut, arka tai selvästi aggressiivinen luonne. HUOM. Uroksilla tulee olla kaksi normaalisti kehittynyttä kivestä täysin laskeutuneina kivespussiin.\nNäyttelytilanteessa jokainen koira arvostellaan sen hetkisessä kunnossa, kutakin yksilöä rotumääritelmän kertomaan ihannekuvaan verraten. Kaikki poikkeamat rotumääritelmästä ovat virheitä, ja pahimmat virheet katsotaan olevan hylkääviä virheitä.\nNykysääntöjen mukaan tulee näyttelyissä kaikki aggressiivisuuteen ja sairaalloisiin piirteisiin viittaavat ominaisuudet olla hylkääviä virheitä. Käytännössä hylkäävä virhe tarkoittaa sitä, että tällainen koira tulee saamaan näyttelyssä hylätyn arvosanan ja harmaan nauhan.\nToivottavasti näistä ajatuksista olisi pohjaksi laajemmallekin keskustelulle siitä, minkälaisena me kukin owczarek podhalanskin haluaisimme tulevaisuudessa nähdä!\nTerveisin Elena Ruskovaara\nSuomen Owczarek Podhalanskit ry.\nSuomen Owczarek Podhalanskit ry. on rotua harrastava yhdistys, joka jakaa tietoa rodusta, tukee rodun parissa harrastamista eri tavoin ja ohjaa rodun jalostustyötä.


Vuoden Energianerokas 2020 -voittajateoista merkittäviä energiaharppauksia - Sähköinsinöörit - SIL\n‒ Voittajateot ovat erinomaisia esimerkkejä kokonaisvaltaisesta energiankäytön tehostamisesta. Teoissa korostuu innovatiiviset tekniset ratkaisut, jotka ovat monistettavissa. Teot osoittavat myös, että yritysten yhteistyöllä voidaan saavuttaa jotain kokoaan suurempaa myös ilmastotoimien saralla, kertoo tuomariston puheenjohtaja Tiina Sekki Energiavirastosta.\nEnergiatehokkuussopimuksiin 2017–2025 on liittynyt iso joukko suomalaisyrityksiä ja kuntia. Sopimukseen tavoitteisiin on sitoutunut yli 590 yritystä ja niiden lähes 6600 toimipaikkaa sekä yli 100 kuntaa ja kuntayhtymää, jotka tehostavat toimintansa energiankäyttöä. Sopimustoiminta kattaa lähes kaksi kolmasosaa Suomen kokonaisenergiankäytöstä.\nErikoisterästen valmistuksen yksi vaihe on terästä haurastuttavan vedyn poisto tyhjiökäsittelyllä, joka on merkittävä energiankulutuskohde teräksen valmistusprosessissa. Ovako Imatran terästehdas siirtyi ensimmäisenä Suomessa käyttämään teräksen tyhjiökäsittelyssä mekaanisia vakuumipumppuja. Tämä vähensi tyhjiökäsittelyn vuotuista energiankulutusta noin 80 prosenttia eli noin 20 gigawattituntia aiempaan moniportaiseen höyryejektorijärjestelmään verrattuna. Energiatehokkaan menetelmän käyttöönotto pienensi Imatran tehtaan kokonaisenergiankulutusta kaikkiaan noin viisi prosenttia ja hiilidioksidipäästöjä noin 4 500 tonnia vuodessa. Samalla tehtaan vedenkäsittelylaitoksen vuosikuorma pienentyi 20 prosentilla (500 000 m3) ja raskasmetallikuormitus vesistöön väheni. Uusi energiatehokas ratkaisu nopeutti myös tuotantoprosessia sekä mahdollistaa entistä parempilaatuisen teräksen tuottamisen ja erilaisten teräslaatujen kehittämisen tulevaisuuden tarpeisiin.\nEnergianerokas pioneeriratkaisu terästeollisuudessa. Tehtaan ja Suomen mittakaavassa merkittävä ja vaikuttava toimenpide, jolla on lukuisia toiminnan läpileikkaavia etuja niin ympäristöön, tuotantoprosessiin kuin liiketoimintaan. Teko osoittaa, että olemassa oleviin tuotantoprosesseihin on mahdollista toteuttaa tuntuvia energiaharppauksia, jotka saavat aikaa hyötyjen dominoefektin.\nLidl Suomi ottaa käyttöön, kehittää ja kokeilee ’Energiaviisas myymälä -konseptissaan laajasti energiatehokkuutta parantavia ratkaisuja ja menettelyjä. Kotkan Sutelan myymälässä on otettu käyttöön maalämmön ja lauhdelämmön talteenoton yhdistelmä. Myymälän kylmäkoneiden lauhdelämpö hyödynnetään ja ylijäämälämpö pumpataan maaperään, joka toimii lämpöakkuna. Sutelan myymälä on myös liitetty Lidlin 136 myymälän virtuaalivoimalaitokseen, jossa myymälöiden sähkönkäyttöä ohjataan sähköverkon kuormituksen mukaan. Lidlin virtuaalivoimalaitos on yksi Suomen suurimmista. Energiatehokkuuden lisäksi Vantaa Vapaalan myymälän pihan metsäniitty, marjapensas- ja lahopuuaita, hyönteishotellit sekä lepakko- ja linnunpöntöt edistävät luonnon monimuotoisuutta. Molemmissa myymälöissä kiinteistön ja laitteiden energiankäyttöä seurataan usein alamittauksin vartin tarkkuudella, joka mahdollistaa energiankulutuksen optimoinnin automaatiojärjestelmien ja etäluennan avulla. Lisäksi kylmäkalusteiden käyttöä ja valaistusta ohjataan tarpeen mukaisesti.\nVauhdikkaasti laajeneva, aiempia verkkoja merkittävästi nopeampi ja viiveettömämpi 5G-mobiiliverkko vaatii mittavan määrän uusia 5G-tukiasemia niin Suomessa kuin maailmalla. Maailmanlaajuisesti mobiilitukiasemia on arvioitu olevan useita miljoonia. Tukiasemien laitteisto tuottaa lämpöä, jonka poistamiseen kuluu usein 30–60 prosenttia koko tukiaseman kuluttamasta sähköenergiasta. Keväällä 2020 Elisa ja Nokia ottivat käyttöön uudenlaisen nestejäähdytteisen 5G-tukiaseman Elisan pääkonttorissa Pasilassa. Ratkaisulla hukkalämmöstä on saatu talteen jopa yli 90 prosenttia ja se käytetään hyödyksi kiinteistön lämmityksessä. Perinteisen ilmajäähdytyksen sijaan nestejäähdytteinen ratkaisu mahdollistaa lämpöenergian entistä paremman uudelleen hyödyntämisen. Tukiaseman tuottama lämpö on jopa 60–80 asteista, mikä helpottaa sen hyötykäyttöä. Tukiaseman energiankäytön hiilidioksidipäästöt pienenevät jopa 80 prosenttia, kun lämpö otetaan talteen ja käytetään uudelleen. Nokian kehittämä ja Elisan käyttöönottama nestejäähdytteinen tukiasemaratkaisu soveltuu myös muihin tietoliikenteessä tarvittaviin laitteisiin.\nErinomainen esimerkki energianerokkaasta laitemuotoilusta ja kahden toimijan välisestä onnistuneesta ilmastoponnistuksesta. Nopeiden tietoliikenneverkkojen laajenemisen myötä tukiasemien määrä ja energiankäyttö kasvaa. Palkitussa ratkaisussa energiansäästöpotentiaali on yksittäisen tukiaseman osalta tuntuva. Eri käyttökohteisiin skaalattava ratkaisu on laajasti käyttöön otettavissa, jolloin se voi palvella laajemmin ICT-alan ilmastopäästöjen vähentämistä niin Suomessa kuin maailmalla.\nPauligin ja Helenin onnistunut yhteistyö kahvipaahtimon hukkalämmön hyödyntämisestä kaukolämpöverkossa. Teko on malliesimerkki energia-alan ja teollisuuden välille rakentuvasta energiasymbioosista. Ajanhengen mukainen ja Helsingin alueella uraauurtava toteutus, joka tukee omalta osaltaan pääkaupungin vähähiilisyystavoitetta ja toteuttaa Suomen ja EU:n laajuista tavoitetta ylijäämälämmön entistä kattavammasta hyödyntämisestä. Teossa yhteiskuntavastuu ja energiatehokkuus punoutuvat yhteen, kun Paulig ohjaa osan saavutetuista hyödyistä eteenpäin hyväntekeväisyyteen.


Sleeve bent from the top, no other wear. Limited edition of Comes with lyric sheet. Mukana insert. Top of the sleeve slightly bent, no other wear. Includes insert. EX, ei kulumaa kansissa. Pressing of EX, valkoinen vinyyli. Ei kulumaa kansissa. Limited, hand-numbered edition of Pink vinyl. Mutta levy tuli!!! Kiitos Teille! Hei, oikein isot kiitokset teille olemassa olostanne!\nToggle navigation Toggle cart Hae. Asiakaspalvelu Razor 18 : High Intensity Noise Liite. Tilauksia kotitoimitellaan maanantaista perjantaihin klo Kaikki laskutuskuukauden aikana tehdyt tilaukset kootaan yhdelle laskulle.\nEi tilinavausmaksua. Toggle navigation Toggle cart Go. Language fi en ru Login Register. We ship worldwide! Credit cards and PayPal accepted.\nHome Used Used - Used vinyl singles ". Only 1 left. Used 7". Razor 18 : High Intensity Noise Insert. Wear on sleeve. Record EX-. In stock, shipping immediately Release year Mukana saatekirje.\nIn stock, shipping immediately Label omakustanne? Release year Sirkus on ollut taidemuotona laaja ja joustava. Sirkuksen eri tyylisuuntauksia ovat esimerkiksi perinteinen sirkus, nykysirkus, kiinalainen sirkus ja amerikkalainen sirkus.\nSirkus Suomessa. Sen varrella toimi tapettitehtaasta sirkukseksi muutettu Siltasaren maneesi. Language fi en ru Login Register. We ship worldwide! Credit cards and PayPal accepted. Home Finnish Finnish - Used vinyl singles ". Page 1 of 1 Order by: artist product price release date modified date recently added.\nOnly 1 left. Record EX-. Used 7". Bibi Hanuk : Camping Insert. In stock, shipping immediately Release year Price tag mark on sleeve. Goodman, Irwin : St.\n1. Kolme suurinta suomalaista kiertävää telttasirkusta Nykyisin Suomessa toimii kolme perinteistä kiertävää telttasirkusta, joista vanhin ja tunnetuin on Sirkus Finlandia. Muut kaksi ovat Sirkus Tähti ja Sirkus Caliba, jotka esiintyvät kiertäen useilla Suomen paikkakunnilla. Suomessa toimii myös nelisenkymmentä pienempää sirkusta, joista löytyy lisää kuvausta valikoista.\n8 thoughts on “Myrskytuuli - Sirkus (3) - Kohtalokas Nainen (Vinyl)”\nSirkus, Kohtalokas nainen, EP, käytetty vinyyli, single, sinkku, SIREP, Toivon että sullakin ois ikävä nyt, Myrskytuuli, Hautaan kera kitaran.\nLevykauppa Äx: Sirkus: Toivon että sullakin ois ikävä nyt / myrskytuuli / hautaan kera kitaran / kohtalokas nainen: Käytetty 7".\nLöytyi 3 Sirkus tuotetta Sivu 1/1. Järjestä: Tuotteen mukaan Hinnan mukaan Sirkus: Toivon että sullakin ois ikävä nyt / myrskytuuli / hautaan kera kitaran / kohtalokas nainen EX-. Ei kulumaa kansissa. / EX-. No wear on sleeve. Tuotetta hyllyssä, toimitus heti. Claus 3 vuotta sitten. Hei, oikein isot kiitokset teille olemassa.\nSirkus: Toivon että sullakin ois ikävä nyt / myrskytuuli / hautaan kera kitaran / kohtalokas nainen EX-. Ei kulumaa kansissa. / EX-. Toimitusaika n. viikkoa. Levy-yhtiö Vinyl Styl LP-tarvike. 3 .\nSirkus: Kohtalokas nainen -EP. Yleisimmät toimitusaikamme Suomeen ovat tilauksesta ja toimitustavasta riippuen päivää. Tarkemmat ajat ilmoitetaan tuotevaihtoehtojen yhteydessä. Emme vastaa ylivoimaisen esteen aiheuttamista viivästymisistä tai viivästysten aiheuttamista välillisistä haitoista. Poikkeavista toimitusajoista.\n/ EX, red/black splatter vinyl. No wear on the sleeve. Tuotetta hyllyssä, toimitus heti. Levy-yhtiö Sirkus: Toivon että sullakin ois ikävä nyt / myrskytuuli / hautaan kera kitaran / kohtalokas nainen EX-. Ei kulumaa kansissa. / EX-. No wear on sleeve.\nNinos on Myrskytuuli - Sirkus (3) - Kohtalokas Nainen (Vinyl)


Ulkona nukkuminen toi helpotuksen Jessen, 14, migreeniin – nyt edes paukkupakkanen ei häädä sisälle | Helsingin Uutiset\nUlkona nukkuminen toi helpotuksen Jessen, 14, migreeniin – nyt edes paukkupakkanen ei häädä sisälle\nJesse, 14, nukkuu sikeästi parvekkeella, vaikka pakkasta on 17,5 astetta.\nTorstaiaamuna vantaalaiskodin lämpömittari Viertolassa oli laskenut 22 pakkasasteeseen ja parvekkeella pakkasta oli -17,5. Siitä huolimatta perheen 14-vuotias Jesse-poika nukkui parvekkeella makeasti. Hän on nukkunut parvekkeella viime vuoden toukokuusta alkaen.\nPakkasta on nyt kuitenkin sen verran, että varustusta on pitänyt lisätä. Jessen isä kertoo, että pojalla on tuttavalta hankittu partiolaisen makuupussi.\n– Sillä pitäisi pystyä nukkumaan 20–30 asteen pakkasessa taivasalla.\nYllään hänellä on tekninen kerrasto, fleecepusakka ja pipo. Sänkyä lämmittää myös lampaantalja.\n– Kävin aamulla puoli kahdeksalta tökkimässä ja kokeilemassa, onko poika ”jäykistynyt” yöllä, kun oli niin liikkumatta. Ilmeisesti uni oli niin sikeää, ettei tarvinnut pyöriä sängyssä, isä sanoo.\n– Kysyin pojalta, että onko hän palellut ja kommentti oli, että hyvin tarkenee.\nJesse aloitti ulkona nukkumisen Suomen Luonnon tempauksen innoittamana ja siitä muodostui hänelle tapa, koska samalla myös migreenioireet poistuivat.\nTaukoa ulkona nukkumisessa on ollut vain influenssan ja poskiontelotulehduksen takia.\n– Migreeniä ei ole ollut, mutta normaali kausiflunssa on kiusannut koko perhettä, isä kertoo.\nJesse, 13, nukkuu parvekkeella – edes sisäilmaongelmainen koulu ei enää aiheuta oireita9.11.2017 06.15\nSairastin kovan influenssan\nSairastin kovan influenssan noin 12-vuotta sitten. Sen jälkeen olen ottanut syksyisin aina kausi-influenssarokotteen, ja terveenä on pysytty.\nTervapastilli 22.2.2018 21.57\nVaikka kuinka yritetään\nVaikka kuinka yritetään käännellä niin kylmässä nukkuminen ei ole ihmiselle hyväksi, toki sen pystyy nuorena tekemään ja siitä saattaa olla akuuttia hyötyä mutta siinä vaiheessa kun ikä alkaa nelosella alat maksamaan laskua nuoruuden synneistä ruumiille.\nKansalainen Kaapo 22.2.2018 22.21\nTässä on yksi ainoa miinus\nTässä on yksi ainoa miinus puoli aivan kuten talvitelttailussakin, kun aamuyöstä täytyisi käydä vettä heittämässä, on suorastaan järkyttävää avata makuupussi -20 °C että edes sorsaan voisi lurautaa, saati jos ei sitä ole ollenkaan. Itse lopetin talvi telttailun juuri tämän vuoksi.\nJose Teräs 23.2.2018 06.25\nItse kärsin unettomuudesta\nItse kärsin unettomuudesta aikoinaan, parvekkeella pakkasessa nukkuminen auttoi.\nEssie 23.2.2018 15.33\nKun nuo parvekelasitukset\nKun nuo parvekelasitukset suojaa viimalta, niin hyvin parvekkeella tarkenee. Ne kyllä pitäisi poistaa ja juoda muutama naukku kolinaa tai Vinettoa ennen nukkumaan menoa, että pääsisi kunnon sissitunnelmaan.\nJårma 23.2.2018 20.46


Riihivilla, Dyeing with natural dyes: May 2015\nKesän torikausi alkoi tällä viikolla ja tästä eteenpäin noin syyskuun puoleen väliin saakka kojumme löytää Helsingin Kauppatorilta noin neljänä päivänä viikossa, joskus viitenäkin päivänä, klo 9-17 (eli siis tuolloin koju on myyntivalmiina). Torilla myynnissä on tarvikepaketteja, lankoja ja mieheni luontokuvia, mutta luonnonväriaineita on vain nettikaupassa. Mikäli haluat hakea ne torilta (ja säästää näin lähetyskuluissa), tee tilaus etukäteen nettikaupasta. Myyntipäivät vaihtelevat hiukan ilmojen ja sen mukaan miten turistiristeilijöitä tulee Helsingin satamaan, ja kirjoitankin tänne blogin sivupalkkiin aina sunnuntaina seuraavan viikon toripäivät. Toivottavasti tulee hyvä myyntikesä:)\nTorimyynnin vuoksi nettikaupan postilähetykset lähtevät vain kerran tai kahdesti viikossa. Mikäli tilaus on tehty sunnuntaina puoleen päivään mennessä niin silloin ne lähtevät maanantaina.\nKotona väritattaret odottavat istutusta edelleen purkeissa kasvihuoneessa, mutta ensi viikolla ilmojen pitäisi lämmetä ja varmaankin istutan ne ulos heti alkuviikosta. Yöt ovat kyllä olleet plussalla, mutta olen huomannut aiempina vuosina, että jos istutan ne ulos liian aikaisin kun lämpötila on öisin vielä alle 5 astetta, niin kasvu jää juromaan ja on parempi odottaa kunnes kunnolla lämpenee. Allaolevassa kuvassa keskellä on 'Senbon'-lajiketta ja ylä-ja alareunassa Japanista saamistani siemenistä kasvatettua väritatarta, joka näyttää olevan pyöreälehtisempää muotoa. Mielenkiintoista verrata näitä erilaisia muotoja ja kasvattaa nyt uutena noita japanilaisista siemenistä olevaa väritatarta.\nThe summer selling season at the market has started this week, and from now until mid September you can find our booth at the market Kauppatori in Helsinki at least four days a week, from 9am to 5pm. The days vary depending on the weather and on the big cruise ships which come to the harbor in Helsinki, and every Sunday I will write the market days of the coming week here in the side bar of my blog. I'm looking forward to a good summer season at the market.\nBecause of the market I can only ship online orders once or twice a week. If the order has been made before noon on Sunday, it will ship on Mondays.\nHere at home my japanese indigo plants are waiting to be planted outside, as the weather has been quite cool with cold nights, but next week it is supposed to get warmer and I will probably plant them outside then. I have noticed from previous experience that if the night temperature is less than +5 degrees Celsius the plants dislike it and the growth will stop, so it is better to wait until the weather becomes warmer. The plants in the middle in the picture below are 'Senbon'- cultivar, and the ones on the top and in the bottom are grown from seeds I got from Japan, which seems to be a round leaf type of japanese indigo. It will be exciting to see how it grows here, and how the indigo content is compared to other types.\nPosted by Leena at 12:00 PM 7 comments: Links to this post\nPosted by Leena at 7:26 PM 9 comments: Links to this post\nLabels: Dyeing with hedgestraws Värjäystä mataroilla, Growing dyeplants Värikasvien viljely, krappi madder, My garden Puutarhani